open-index/open-wikipedia-markdown huggingface dataset:
പ്രസിദ്ധീകരിച്ച അമർചിത്രകഥകൾ

അമർചിത്രകഥപരമ്പരയിലെ ലക്കങ്ങളുടെ പട്ടികയാണിത് . ചുവടെയുള്ള പട്ടിക പഴയ   പരമ്പരയുടെയും പുതിയ പരമ്പരയുടെയും ഭാഗമായ നമ്പറിംഗ് കാണിക്കുന്നു . ഒന്നാം പരമ്പരയിൽ മാത്രം പ്രസിദ്ധീകരിച്ച ചില ലക്കങ്ങളുണ്ട് . അവ രണ്ടാം പരമ്പരയിൽ പ്രസിദ്ധീകരിച്ചിട്ടില്ല , അവയെ "NA" ഉപയോഗിച്ച് സൂചിപ്പിച്ചിരിക്കുന്നു . പഴയ പരമ്പര #11 മുതൽ #436 വരെയാണ് എന്നാൽ പുതിയ പരമ്പര #501 മുതൽ ആരംഭിക്കുന്നു . പുതിയ പരമ്പരയിലെ ലക്കങ്ങൾ സാധാരണയായി ഒരു ഡീലക്സ് ഫോർമാറ്റിൽ ആണ് കാണപ്പെടുന്നത് , അവ സാധാരണയായി പഴയ പരമ്പരയിലെ  ലക്കങ്ങൾ പുതിയതായി അച്ചടിച്ചതാണ് . എന്നിരുന്നാലും കൽപന ചൗള, ജെആർഡി ടാറ്റ തുടങ്ങിയ ചില ലക്കങ്ങൾ പുതിയതായി അച്ചടിച്ചതും രണ്ടാം പരമ്പരയിൽ ഉള്ളതും ഒന്നാമത്തേതിൽ ഇല്ലാത്തും ആണ് . അതുപോലെ, പഴയ പരമ്പര ലക്കങ്ങളിൽ ഭൂരിഭാഗവും പുതിയ പരമ്പരയിൽ വീണ്ടും പ്രത്യക്ഷപ്പെട്ടിട്ടുണ്ടെങ്കിലും , നെപ്പോളിയൻ ബോണപാർട്ടെ, ലൂയിസ് പാസ്ചർ തുടങ്ങിയ ചില ലക്കങ്ങൾ പുതിയ പരമ്പരയിൽ പ്രസിദ്ധീകരിച്ചിട്ടില്ല .

## പ്രസിദ്ധീകരിച്ചവയുടെ പട്ടിക

**Key**
* **NA** denotes that the comic is **N**ot **A**vailable in that series.
* **BS** denotes that the comic has been published as part of a **B**ounded **S**et ( 3 in 1 (or) 5 in 1)
* **BS**' denotes that the comic has been published as part of a **B**ounded **S**et ( Coffee Table Books )
* **SI** denotes that the comic has appeared as part of a Special Issue/Bumper Issue which was a compilation of multiple issues together
* Issue 801 was originally Tales Of Ganesha and was later released as 830 Ganesha and the Moon.
* Issue 418 wasn't reprinted but released online as issue 476.  
https://books.google.com/books?id=Wf_cDgAAQBAJ&printsec=frontcover&source=gbs_ge_summary_r&cad=0
* Issue 276 released in 1986 has original name as **Animal Tales from Arunachal Pradesh** but reprinted in 2014, given a new serial number 772 and a new title - **The Pig and the Dog**.
* Issue 679 (Swami Pranavandana) and 847 (Jagjivan Ram) were never published and distributed for general public. Only available in their aashrams. Recently (September 2020), Swami Pranavanadana is digitalised and made available on ACK's official platform.
https://digital.amarchitrakatha.com/id006959024/Swami-Pranavananda

## #1 to #10

## അവലംബങ്ങൾ
താഹിതിയൻ വിമൻ ഓൺ ദി ബീച്ച്

പോൾ ഗൗഗിൻ 1891-ൽ വരച്ച ചിത്രമാണ് **താഹിതിയൻ വിമൻ ഓൺ ദി ബീച്ച്** (ഫ്രഞ്ച്: ഫെമ്മെസ് ഡി താഹിതി). ബീച്ചിലെ പസഫിക് ദ്വീപായ തഹീതിയിലെ രണ്ട് സ്ത്രീകളെയാണ് പെയിന്റിംഗ് ചിത്രീകരിക്കുന്നത്.

ഫ്രാൻസിലെ പാരീസിൽ സ്ഥിതി ചെയ്യുന്ന മ്യൂസി ഡി ഓർസെയുടെ ശേഖരത്തിലാണ് ഈ ചിത്രം ഇപ്പോൾ ഉള്ളത്.

1892-ൽ ഗൗഗിൻ ഡ്രെസ്‌ഡനിലെ ഗ്യാലറി ന്യൂ മെയിസ്റ്ററിന്റെ ശേഖരത്തിലുള്ള സമാനമായ ഒരു പെയിന്റിംഗ് പരൗ ആപി (തഹിതിയിലെ രണ്ട് സ്ത്രീകൾ) വരച്ചു. താഹിതിയൻ ഭാഷയിൽ "പരൗ" എന്നാൽ വാക്ക് എന്നും "അപി" എന്നാൽ പുതിയത് എന്നും അർത്ഥം. അതിനാൽ "പരൗ ആപി" എന്നാൽ വാർത്ത എന്നാണ്. "ഏഹ തേ പരൗ ആപി" അല്ലെങ്കിൽ പുതിയതെന്താണ്? എന്നാണ് ഒരു പൊതു ആശംസ. 

## അവലംബം

വർഗ്ഗം:പോൾ ഗൗഗിൻ വരച്ച ചിത്രങ്ങൾ
പോർട്ട് കൊല്ലം പരിശുദ്ധ ശുദ്ധീകരണ മാതാ ദൈവാലയം

കേരളത്തിലെ കൊല്ലം ജില്ലയിലെ തുറമുഖത്തിനടുത്തുള്ള ചരിത്രപ്രസിദ്ധമായ റോമൻ കത്തോലിക്കാ ദേവാലയമാണ് പരിശുദ്ധ ശുദ്ധീകരണ മാതാവിൻ്റെ നാമദേയത്തിൽ ഉള്ള പോർട്ട് കൊല്ലം പള്ളി. എ .ഡി 52-ൽ ക്രിസ്തു ശിഷ്യൻ ആയ തോമാശ്ലീഹായാൽ സ്ഥാപിതമായ പള്ളി എന്നാണ് പരമ്പരാഗത വിശ്വാസം. റോമൻ കാതോലിക്ക കൊല്ലം രൂപതയുടെ കീഴിൽ ലത്തീൻ  റീത്തു ആരാധന ക്രമം പിന്തുടരുന്ന ദൈവാലയം ആണ് പോർട്ട് കൊല്ലം പള്ളി. സഭാ പാരമ്പര്യമനുസരിച്ച്, കേരളത്തിലെ മറ്റ് ആറ് പള്ളികളോടൊപ്പം CE 52-ൽ തോമസ് അപ്പോസ്തലനാണ് ഈ പള്ളി സ്ഥാപിച്ചത്. ഈ പള്ളികളെ ഒന്നിച്ച് ഏഴരപ്പള്ളികൾ എന്ന് വിളിക്കുന്നു.
## ചരിത്രം
എ.ഡി. 52-ൽ  തോമാശ്ലീഹാ കേരള തീരത്ത് എത്തിയെന്നാണ് പരമ്പരാഗത ക്രിസ്തീയ വിശ്വാസം. തോമാശ്ലീഹയിൽ നിന്നും സ്നാനം സ്വീകരിച്ചവർ ക്രിസ്തു വർഷം 52 നും 78 നും ഇടയ്ക്കു ആരാധനക്കായി ഒരു ദൈവാലയം സ്ഥാപിച്ചു എന്നാൽ ശക്തമായ തിരമാലയിൽ ഈ പള്ളി നശിച്ചു പോവുകയാണ് ഉണ്ടായത്. കൊല്ലത്തെ രാജാവിൻ്റെ അനുമതിയോടെ വിശ്വാസികൾ രണ്ടാമത് പള്ളി പണിയുകയും ആ പള്ളിയും കടലെടുത്തു പോവുകയും ചെയ്തു. വേലിയിറക്കസമയത്തു രണ്ടാമത്തെ പള്ളിയുടെ അവശിഷ്ടം ഇന്നും കടലിൽ കാണാൻ സാദിക്കും. ഈ കല്ലിനെ "പള്ളികല്ല് " എന്നാണ് അറിയപ്പെടുന്നത്. 2021 ഫെബ്രുവരിയിൽ ഇടവകയിലെ മുങ്ങൽ വിദക്തർ അടങ്ങുന്ന സംഘം പള്ളിക്കല്ലിൻ്റെ ഒരു ചെറിയ ഭാഗം കൊണ്ട് വരികയും ദൈവാലയത്തിൽ പ്രതിഷ്ഠിക്കുകയും ചയ്തു. 
പോർട്ടുഗീസ്‌കാരുടെ വരവിനു മുൻപ് "കൊല്ലം പള്ളി" എന്നാണ് അറിയപ്പെട്ടിരുന്നത് എന്നാൽ അവരുടെ വരവിനു ശേഷം കൊല്ലം തീരത്തുടനീളം പുതിയ പള്ളികൾ സ്ഥാപിച്ചതിനാൽ, കൊല്ലം പള്ളി എന്നത് പോർട്ട് കൊല്ലം പള്ളി എന്ന നാമധേയത്തിൽ ആയി മാറി. പോർട്ടുഗീസ് പ്രേഷിത പ്രവർത്തനത്തിന്റെ ഭാഗമായി ഫ്രാൻസിസ് സേവ്യർ പുണ്യാളന്റെ പാദസ്പർശമേറ്റ ഭൂമി കൂടിയാണ് പോർട്ട് കൊല്ലം ഇടവക. 1912 ആണ് പരിശുദ്ധ ശുദ്ധീകരണ മാതാവിനെ മധ്യസ്ഥ ആക്കിയുള്ള ദൈവാലയം പണിയുന്നത്. ഈ ദൈവാലയം 70-ൽ കൂടുതൽ വർഷം നിലനിന്നു. ഇരുപതാം നൂറ്റാണ്ടിൻെ അവസാനം ആയപ്പോയേക്കും ഇന്ന് കാണുന്ന പുതിയ ദൈവാലയം പണിയാനുള്ള നടപടി ആരംഭിച്ചു. അങ്ങനെ 23 ജനുവരി 1993-ൽ അന്നത്തെ കൊല്ലം മെത്രാൻ ആയിരുന്ന ജോസഫ് ജി ഫെർണാണ്ടസ് പിതാവ് ദൈവാലയം ആശിർവദിച്ച് ഇടവക മക്കൾക്കായി തുറന്നു കൊടുത്തു.
## ചിത്രശാല


## അവലംബം

വർഗ്ഗം:കേരളത്തിലെ ക്രിസ്ത്യൻ പള്ളികൾ
വർഗ്ഗം:കൊല്ലം ജില്ലയിലെ ക്രിസ്ത്യൻ പള്ളികൾ
കയെനി

**കയെനി** തെക്കേ അമേരിക്കയിൽ സ്ഥിതി ചെയ്യുന്ന ഫ്രാൻസിന്റെ വിദേശ പ്രദേശവും ഡിപ്പാർട്ട്‌മെന്റുമായ ഫ്രഞ്ച് ഗയാനയുടെ തലസ്ഥാന നഗരിയാണ്. അറ്റ്ലാന്റിക് സമുദ്ര തീരത്ത് കയെനി നദീ മുഖത്തെ ഒരു മുൻ ദ്വീപിലാണ് നഗരം നിലകൊള്ളുന്നത്. നഗരത്തിന്റെ മുദ്രാവാക്യമായ "ഫെർട്ട് ഓറം ഇൻഡസ്ട്രിയ" എന്നതിനർത്ഥം "ജോലി സമ്പത്ത് കൊണ്ടുവരുന്നു" എന്നാണ്. തെക്കേ അമേരിക്കൻ ഭൂഖണ്ഡത്തിലെ ഏറ്റവും വലിയ ഫ്രഞ്ച് ഭാഷാ നഗരമാണ് കയെനി. 2019 ലെ സെൻസസ് അനുസരിച്ച് 147,943 നിവാസികൾ ഉണ്ടായിരുന്ന (INSEE നിർവചിച്ചിരിക്കുന്നത് പ്രകാരം) കയെനി മെട്രോപൊളിറ്റൻ ഏരിയയിലെ 65,493 പേർ കയെനി പ്രോപ്പർ നഗരത്തിൽ (കമ്യൂൺ) താമസിച്ചിരുന്നു.

## ചരിത്രം
വളരെ ചൂടുള്ളതും ശുഷ്ക്കവുമാണെന്ന് കരുതി കണ്ടെത്തിയ സ്പാനിഷ് പര്യവേക്ഷകർ  അവഗണിച്ച ഈ പ്രദേശം 1604-ൽ ഫ്രഞ്ചുകാർ ഒരു കുടിയേറ്റ കേന്ദ്രം സ്ഥാപിക്കുന്നതുവരെ കോളനിവത്കരിക്കപ്പെട്ടിരുന്നില്ല. എന്നിരുന്നാലും, ടോർഡെസില്ലാസ് ഉടമ്പടി നടപ്പിലാക്കാൻ തീരുമാനിച്ച പോർച്ചുഗീസുകാർ ഇത് ഉടൻ തന്നെ നശിപ്പിച്ചു. 1643-ൽ മടങ്ങിയെത്തിയ ഫ്രഞ്ച് കോളനിക്കാർ കയെനി സ്ഥാപിച്ചുവെങ്കിലും അമേരിക്കൻ ഇന്ത്യക്കാരുടെ ആക്രമണത്തെത്തുടർന്ന് ഒരിക്കൽക്കൂടി പുറത്തുപോകാൻ നിർബന്ധിതരായി. 1664-ൽ ഫ്രാൻസ് ഒടുവിൽ കയെനിൽ സ്ഥിരതാമസ കേന്ദ്രം സ്ഥാപിച്ചു. അടുത്ത ദശകത്തിൽ കോളനി ഫ്രാൻസിലേക്ക് പുനഃസ്ഥാപിക്കുന്നതിനുമുമ്പ് ഫ്രഞ്ച്, ഡച്ച്, ഇംഗ്ലീഷ് എന്നിവർക്കിടയിൽ ഇത് കൈമാറ്റം ചെയ്യപ്പെട്ടു. 1809-ൽ കയെനി അധിനിവേശത്തിനിടെ ഒരു ആംഗ്ലോ-പോർച്ചുഗീസ് സൈന്യം പിടിച്ചെടുത്ത ഇത്, 1814 വരെ ബ്രസീലിൽ നിന്ന് ഭരിക്കുകയും പിന്നീട് അത് ഫ്രഞ്ച് നിയന്ത്രണത്തിലേക്ക് മടങ്ങുകയും ചെയ്തു. 1854 മുതൽ 1938 വരെ ഒരുൂ ഫ്രഞ്ച് പീനൽ കോളനിയായി ഇത് ഉപയോഗിച്ചിരുന്നു. ഉയർന്ന തോതിലുള്ള കുടിയേറ്റവും (പ്രധാനമായും വെസ്റ്റ് ഇൻഡീസ്, ബ്രസീൽ എന്നിവിടങ്ങളിൽ നിന്ന്) ഉയർന്ന ജനനനിരക്കും കാരണം നഗരത്തിലെ ജനസംഖ്യ ക്രമേണ ഗണ്യമായി വർദ്ധിച്ചു.

## അവലംബം
വിലാപങ്ങൾ

വിലാപങ്ങൾ പേരുപോലെ തന്നെ ഒരു ദുഃഖകാവ്യമാണ്. ബാറുക്കിന്റെ  പുസ്തകത്തിന് തുടർച്ചയെന്ന് കരുതപ്പെട്ടിരുന്ന വിലാപങ്ങളുടെ രചയിതാവ് ജെറമിയ പ്രവാചകന്റെ സഹായിയായിരുന്ന ബാറുക്ക്  തന്നെയാണ്. നഗരത്തിന്റെ മഹത്വം വീണ്ടും ലഭിക്കും എന്ന ഉറച്ച വിശ്വാസത്തിൽ&nbsp; പ്രവർത്തിച്ച ബാറുക്ക് ജെറുസലേമിന്റെ ശുന്യതയെക്കുറിച്ചു വിലപിക്കുന്നതാണിത്. എന്നാൽ വിലാപങ്ങൾ എന്ന പുസ്തകം ഒരിക്കലും വിഷാദാത്മകമായ രചനയല്ല വരാനിരിക്കുന്ന നല്ലകാലത്തെക്കുറിച്ചുള്ള പ്രതീക്ഷയും അതിൽ ഉണ്ട്.
റായ്ഗഡ് ജില്ല

മഹാരാഷ്ട്രയിലെ കൊങ്കൺ ഡിവിഷനിലെ ഒരു ജില്ലയാണ് റായ്ഗഡ് ജില്ല (മറാഠി ഉച്ചാരണം: [ɾaːjɡəɖ]). 

വടക്ക് താനെ ജില്ല, കിഴക്ക് പൂനെ ജില്ല, തെക്ക് കിഴക്ക് സത്താറ ജില്ല, തെക്ക് വശത്ത് രത്നഗിരി ജില്ല, പടിഞ്ഞാറ് അറബിക്കടൽ എന്നിങ്ങനെയാണ് റായ്ഗഡ് ജില്ലയുടെ അതിരുകൾ.
## പേരിനു പിന്നിൽ
കൊളാബ ജില്ല എന്നായിരുന്നു ഇതിന്റെ പഴയ പേര്. മറാഠാ സാമ്രാജ്യത്തിന്റെ ആദ്യ തലസ്ഥാനമായിരുന്ന റായ്‌ഗഡ് കോട്ടയുടെ പേരിൽ നിന്നാണ് ഈ പേര് വന്നത്. 1981 ജനുവരി 1-ന് മുഖ്യമന്ത്രി എ.ആർ.ആന്തുലേയുടെ ഭരണത്തിൽ ആയിരുന്നു ഈ പേര് മാറ്റം. 
## ചരിത്രം
1869-ൽ താനെ ജില്ലയിൽ നിന്ന് കുളാബ(കൊളാബ) ജില്ല വിഭജിക്കപ്പെട്ടു. ഈ ഘട്ടത്തിൽ, ഇന്നത്തെ റായ്ഗഡ് ജില്ലയുടെ വടക്കേ അറ്റത്തുള്ള ഭാഗങ്ങൾ താനെ ജില്ലയിൽ തന്നെ നിലനിർത്തി. 1883 വരെ മുംബൈയിൽ നിന്ന് ഉൾക്കടലിനു കുറുകെയുള്ള പൻവേൽ നഗരം കൊളാബ ജില്ലയിൽ ഉൾപ്പെടുത്തിയിരുന്നില്ല. ഇന്നത്തെ റായ്ഗഡ് ജില്ലയുടെ വടക്കുകിഴക്കൻ കോണിലുള്ള കർജത്ത് 1891 ലാണ്  കൊളാബ ജില്ലയുടെ. പിൽക്കാലത്ത് കൊളാബ ജില്ലയെ റായ്ഗഡ് എന്ന് പുനർനാമകരണം ചെയ്തു.
## അവലംബം

വർഗ്ഗം:മഹാരാഷ്ട്രയിലെ ജില്ലകൾ
ദി ഡെത്ത് ഓഫ് ഹാർമോണിയ

18-ാം നൂറ്റാണ്ടിൽ ഫ്രഞ്ച് ചിത്രകാരനായ ജീൻ ബാപ്റ്റിസ്റ്റ് മേരി പിയറി വരച്ച ചിത്രമാണ് **ദി ഡെത്ത് ഓഫ് ഹാർമോണിയ**.  ഈ ചിത്രം സിറാക്കൂസിലെ ഹാർമോണിയയുടെ മരണത്തെ ചിത്രീകരിക്കുന്നു. മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരത്തിലാണ് ഈ പെയിന്റിംഗ് ഉള്ളത്.

സിറാക്കൂസിലെ രാജാവായ ഗെലോൺ രണ്ടാമന്റെ മകളായിരുന്നു ഹാർമോണിയ. ബി.സി. 214-ൽ ഗൂഢാലോചനക്കാരുടെ ഭീഷണി നേരിടേണ്ടിവരികയും അവരുടെ ഗൃഹാദ്ധ്യാപിക ഒരു അടിമ പെൺകുട്ടിയുടെ വസ്ത്രങ്ങൾ കൈമാറിക്കൊണ്ട് അവരുടെ ജീവൻ രക്ഷിക്കാൻ ശ്രമിക്കുകയും ചെയ്തു. രാജകുമാരിയുടെ വസ്ത്രം ധരിച്ച അടിമ പെൺകുട്ടിയെ ഗൂഢാലോചനക്കാർ അബദ്ധത്തിൽ കൊലപ്പെടുത്തി. പശ്ചാത്താപത്തോടെ ഹാർമോണിയ സ്വയം തിരിച്ചറിയുകയും കൊല്ലപ്പെടുകയും ചെയ്തു.

മെട്രോപൊളിറ്റൻ മ്യൂസിയത്തിന്റെ ഗാലറി 631-ൽ ഈ സൃഷ്ടി പ്രദർശിപ്പിച്ചിരിക്കുന്നു.
## അവലംബം

വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
വർഗ്ഗം:ഫ്രഞ്ച് പെയിന്റിംഗുകൾ
മോർബെ അണക്കെട്ട്

മഹാരാഷ്ട്രയിലെ റായ്ഗഡ് ജില്ലയിലെ ഖലാപൂരിനടുത്തുള്ള ധവാരി നദിയിലെ ഒരു അണക്കെട്ടാണ് **മോർബെ ഡാം**. നവി മുംബൈ നഗരത്തിന്റെ പ്രധാന ജലസ്രോതസ്സാണ് മോർബെ തടാകം. മഹാരാഷ്ട്ര സർക്കാരിന്റെ വാട്ടർ സപ്ലൈ ആൻഡ് സാനിറ്റേഷൻ ഡിപ്പാർട്ട്‌മെന്റാണ് ഇത് നിർമ്മിച്ചത്.
## ഘടന
മോർബെ അണക്കെട്ടിന്റെ ഉയരം  ആണ്.  ആണ് നീളം . ആകെ വ്യാപ്തം . മൊത്തം സംഭരണ ശേഷി  ആണ്.
## അവലംബം
കലിന ജനങ്ങൾ

**കലിന ജനങ്ങൾ** (കരീബ്സ് അല്ലെങ്കിൽ മെയിൻലാൻഡ് കരീബുകൾ എന്നും മറ്റ് പല പേരുകളിലും അറിയപ്പെടുന്നു) തെക്കേ അമേരിക്കയുടെ വടക്കൻ തീരപ്രദേശങ്ങളിൽ അധിവസിക്കുന്ന ഒരു തദ്ദേശീയ ജനതയാണ്. ഇന്ന്, വെനിസ്വേല, ഗയാന, സുരിനാം, ഫ്രഞ്ച് ഗയാന, ബ്രസീൽ തുടങ്ങിയ രാജ്യങ്ങളിലെ നദിയോരങ്ങളിലും തീരപ്രദേശങ്ങളിലുമുള്ള ഗ്രാമങ്ങളിലാണ് കലിന ജനത പ്രധാനമായും താമസിക്കുന്നത്. കരിബ് എന്നറിയപ്പെടുന്ന ഒരു കരീബൻ ഭാഷയാണ് അവർ സംസാരിക്കുന്നത്. ഭാഷകൾക്ക് തമ്മിൽ ബന്ധമില്ലെങ്കിലും കരീബിയൻ ദ്വീപുകളിലെ കരീബുകളുമായി അവർക്ക് ബന്ധമുണ്ടായിരിക്കാവുന്നതാണ്.

യൂറോപ്യൻ ആഗമനത്തിനുമുമ്പുള്ള കാലത്ത് അവരുടെ ഭാഷയ്ക്ക് ഒരു ലിഖിതരൂപം ഇല്ലാതിരുന്നതിനാൽ, കലിന ജനതയുടെ ചരിത്രം പുരാണങ്ങളുടെയും ഐതിഹ്യങ്ങളുടെയും കഥകളിലൂടെ വാമൊഴിയായി ഒരു തലമുറയിൽ നിന്ന് അടുത്ത തലമുറയിലേയ്ക്ക് കൈമാറ്റം ചെയ്യപ്പെട്ടു.

## അവലംബം
ഗൂഗിൾ ഗോഗിൾസ്

ഗൂഗിൾ വികസിപ്പിച്ച ഒരു ഇമേജ് റെക്കഗ്നിഷൻ മൊബൈൽ ആപ്പായിരുന്നു **ഗൂഗിൾ ഗോഗിൾസ്**. ഹാൻഡ്‌ഹെൽഡ് ഉപകരണങ്ങൾ എടുത്ത ചിത്രങ്ങളെ അടിസ്ഥാനമാക്കിയുള്ള തിരയലുകൾക്കായാണ് ഇത് ഉപയോഗിച്ചു വന്നിരുന്നത്. ഉദാഹരണത്തിന്, ഒരു പ്രശസ്തമായ ലാൻഡ്‌മാർക്കിന്റെ ചിത്രമുപയോഗിച്ച് അതിനെക്കുറിച്ചുള്ള വിവരങ്ങൾ തിരയുന്നത്, അല്ലെങ്കിൽ ഒരു ഉൽപ്പന്നത്തിന്റെ ബാർകോഡിന്റെ ചിത്രമെടുക്കുന്നത് വഴി ഉൽപ്പന്നത്തെക്കുറിച്ചുള്ള വിവരങ്ങൾ അറിയുന്നത് എന്നിങ്ങനെ ഇത് ഉപയോഗിക്കാം.

## ചരിത്രം
മൊബൈൽ ഉപകരണങ്ങൾക്കായി ഗൂഗിളിന്റെ ആൻഡ്രോയിഡ് ഓപ്പറേറ്റിംഗ് സിസ്റ്റത്തിൽ ഉപയോഗിക്കാനാണ് ഗൂഗിൾ ഗോഗിൾസ് വികസിപ്പിച്ചെടുത്തത്. തുടക്കത്തിൽ ആൻഡ്രോയിഡ് ഫോണുകൾക്കുള്ള ബീറ്റാ പതിപ്പിൽ മാത്രം ലഭ്യമായിരുന്നെങ്കിലും, മറ്റ് പ്ലാറ്റ്‌ഫോമുകളിൽ, പ്രത്യേകിച്ച് ഐഫോൺ, ബ്ലാക്ക്ബെറി ഉപകരണങ്ങളിൽ പ്രവർത്തിക്കാൻ സോഫ്റ്റ്‌വെയർ പ്രാപ്‌തമാക്കാനുള്ള പദ്ധതികൾ ഗൂഗിൾ പ്രഖ്യാപിച്ചു. ഹാൻഡ്‌ഹെൽഡ് അല്ലാത്ത ഫോർമാറ്റിനെക്കുറിച്ച്  ഗൂഗിൾ ചർച്ച ചെയ്തിരുന്നില്ല. ഗൂഗിൾ മാപ്സ് പോലെ ഒരു ആപ്ലിക്കേഷൻ പ്ലാറ്റ്‌ഫോം ആയി ഗോഗിൾസ് മാറണമെന്നായിരുന്നു ഗൂഗിൾ ആഗ്രഹിച്ചിരുന്നതെന്ന് ഗൂഗിൾ പ്രൊഡക്റ്റ് മാനേജർ ഷൈലേഷ് നളവാടി സൂചിപ്പിച്ചിട്ടുണ്ട്. 2010 ഒക്ടോബർ 5-ന്,  ഐഒഎസ് 4.0 ൽ പ്രവർത്തിക്കുന്ന ഉപകരണങ്ങൾക്കായി ഗൂഗിൾ ഗോഗിൾസ് ലഭ്യമാണെന്ന് ഗൂഗിൾ പ്രഖ്യാപിച്ചു. ഐ ഒ എസ്-നുള്ള ഗൂഗിൾ മൊബൈലിലേക്കുള്ള 2014 മെയ് അപ്‌ഡേറ്റിൽ, ഗൂഗിൾ ഗോഗിൾസ് സവിശേഷത നീക്കം ചെയ്‌തു.

ഗൂഗിൾ ഐ/ഒ 2017-ൽ, സമാനമായ ഗൂഗിൾ അസിസ്റ്റന്റ് ഉപയോഗിക്കുന്ന ഗൂഗിൾ ലെൻസ് പ്രഖ്യാപിച്ചു.

ആപ്പ് ലോഞ്ച് ചെയ്യുമ്പോൾ ഗൂഗിൾ ലെൻസ് അല്ലെങ്കിൽ ഗൂഗിൾ ഫോട്ടോസ് ഡൗൺലോഡ് ചെയ്യാൻ ഉപയോക്താക്കളോട് നിർദ്ദേശിക്കുന്ന അവസാന അപ്‌ഡേറ്റിനെത്തുടർന്ന്, ഗൂഗിൾ ഗോഗിൾസ് 2018 ഓഗസ്റ്റ് 20-ന് ഔദ്യോഗികമായി നിർത്തലാക്കി.

## സവിശേഷതകൾ
സിസ്റ്റത്തിന് വിവിധ ലേബലുകളും ലാൻഡ്‌മാർക്കുകളും തിരിച്ചറിയാൻ സാധിക്കും. ഇത് ടെക്‌സ്‌റ്റ് അധിഷ്‌ഠിത തിരയൽ ആവശ്യമില്ലാതെ ഉപയോക്താക്കളെ അത്തരം ഇനങ്ങളെക്കുറിച്ച് അറിയാൻ അനുവദിക്കുന്നു. ഉൽപ്പന്ന ബാർകോഡുകളിൽ നിന്ന് സമാന ഉൽപ്പന്നങ്ങളും വിലകളും തിരയാനും ഫോട്ടോഗ്രാഫുകളിൽ നിന്ന് സുഡോക്കുകൾ പരിഹരിക്കാനും, 1990-കളുടെ അവസാനം മുതൽ ഉള്ള ക്യൂകാറ്റിനു സമാനമായി ഭാവി റഫറൻസിനായി കോഡുകൾ സംരക്ഷിക്കാനും ഈ സിസ്റ്റത്തിന് കഴിയും. അതുപോലെ ഈ സിസ്റ്റം പ്രിന്റ് ചെയ്‌ത ടെക്‌സ്‌റ്റുകൾ തിരിച്ചറിഞ്ഞ് ഒരു ടെക്‌സ്‌റ്റ് സ്‌നിപ്പറ്റ് സൃഷ്‌ടിക്കാൻ ഒപ്റ്റിക്കൽ ക്യാരക്ടർ റെക്കഗ്നിഷൻ (OCR) ഉപയോഗിക്കുന്നു. ചില സന്ദർഭങ്ങളിൽ ഇത് മുഖേന സ്‌നിപ്പറ്റ് മറ്റൊരു ഭാഷയിലേക്ക് വിവർത്തനം ചെയ്യാറുമുണ്ട്.

### മെട്രോപൊളിറ്റൻ മ്യൂസിയം ഓഫ് ആർട്ട്
മെട്രോപൊളിറ്റൻ മ്യൂസിയം ഓഫ് ആർട്ട് 2011 ഡിസംബറിൽ മെട്രോപൊളിറ്റൻ മ്യൂസിയം ഓഫ് ആർട്ട് വെബ്‌സൈറ്റിലേക്കുള്ള നേരിട്ടുള്ള ലിങ്കുകളിലൂടെ മ്യൂസിയത്തിലെ കലാസൃഷ്ടികളെക്കുറിച്ചുള്ള വിവരങ്ങൾ നൽകുന്നതിന് ഗൂഗിൾ ഗോഗിൾസ് ഉപയോഗിക്കുന്നതിന് ഗൂഗിൾ-മായി സഹകരിച്ച് പ്രവരത്തിക്കുമെന്ന് പ്രഖ്യാപിച്ചു.

## ഇതും കാണുക

* ഗൂഗിൾ ലെൻസ്

## അവലംബം

വർഗ്ഗം:ആൻഡ്രോയ്ഡ് (ഓപ്പറേറ്റിംഗ് സിസ്റ്റം) സോഫ്റ്റ്‌വെയറുകൾ
വർഗ്ഗം:ആൻഡ്രോയ്ഡ് (ഓപ്പറേറ്റിംഗ് സിസ്റ്റം)
താനെ ജില്ല

മഹാരാഷ്ട്രയിലെ കൊങ്കൺ ഡിവിഷനിലെ ഒരു ജില്ലയാണ് താനെ ജില്ല (ഉച്ചാരണം: [ʈʰaːɳe]). മുമ്പ് താന എന്നായിരുന്നു വിളിക്കപ്പെട്ടിരുന്നത്. 2011 ലെ സെൻസസ് പ്രകാരം 11,060,148 നിവാസികളുള്ള രാജ്യത്തെ ഏറ്റവും ജനസാന്ദ്രതയുള്ള ജില്ലയായിരുന്നു ഇത്. താനെ നഗരമാണ് ജില്ലയുടെ ആസ്ഥാനം.നവി മുംബൈ, കല്യാൺ-ഡോംബിവ്‌ലി, മീരാ-ഭയാന്ദർ, ഭീവണ്ടി, ഉല്ലാസ്‌നഗർ, അംബർനാഥ്, ബദ്‌ലാപൂർ, മുർബാദ്, ഷഹാപൂർ എന്നിവയാണ് ജില്ലയിലെ മറ്റ് പ്രധാന നഗരങ്ങൾ.

## ഭൂമിശാസ്ത്രം
18°42' നും 20°20' വടക്കൻ അക്ഷാംശങ്ങൾക്കും 72°45', 73°48' കിഴക്കൻ രേഖാംശങ്ങൾക്കും ഇടയിലാണ് ജില്ല സ്ഥിതി ചെയ്യുന്നത്. ജില്ലയുടെ പുതുക്കിയ വിസ്തീർണ്ണം 4,214 ചതുരശ്ര കി.മീ. ആണ്. വടക്ക് കിഴക്ക് നാസിക് ജില്ലയും കിഴക്ക് പൂനെ, അഹമ്മദ് നഗർ ജില്ലകളും വടക്ക് പാൽഘർ ജില്ലയുമാണ് ജില്ലയുടെ അതിരുകൾ. പടിഞ്ഞാറൻ അതിർത്തി അറബിക്കടലാണ്.  തെക്ക് പടിഞ്ഞാറ് മുംബൈ സബർബൻ ജില്ലയും തെക്ക് റായ്ഗഡ് ജില്ലയുമാണ് അതിർത്തി.
## ചരിത്രം
1817-ൽ, ഇപ്പോൾ താനെ ജില്ല ഉൾപ്പെടുന്ന പ്രദേശം പേഷ്വയിൽ നിന്ന് ബ്രിട്ടീഷുകാർ ഏറ്റെടുക്കുകയും താന ആസ്ഥാനമായി വടക്കൻ കൊങ്കൺ ജില്ലയുടെ ഭാഗമായി മാറുകയും ചെയ്തു. 1830-ൽ, ദക്ഷിണ കൊങ്കൺ ജില്ലയുടെ ഭാഗങ്ങൾ ചേർത്ത് വടക്കൻ കൊങ്കൺ ജില്ല വികസിപ്പിച്ച് 1833-ൽ താനെ ജില്ല എന്ന് പുനർനാമകരണം ചെയ്തു. ഇപ്പോൾ റായ്ഗഡ് ജില്ലയിൽ വരുന്ന പ്രദേശങ്ങൾ 1869-ൽ താനെയിൽ നിന്നു ഒരു കൊളാബ എന്ന പേരിൽ മറ്റൊരു ജില്ലയായി മാറ്റി.

1920-ൽ സാൽസെറ്റിനെ  നോർത്ത് സൽസെറ്റ്, സൗത്ത് സാൽസെറ്റ് എന്നിങ്ങനെ രണ്ട് താലൂക്കുകളായി വിഭജിച്ചു . 84 ഗ്രാമങ്ങൾ അടങ്ങുന്ന സൗത്ത് സാൽസെറ്റ് താനാ ജില്ലയിൽ നിന്ന് വേർപെടുത്തി, പുതുതായി സൃഷ്ടിച്ച ബോംബെ സബർബൻ ജില്ലയിൽ (ഇപ്പോഴത്തെ മുംബൈ സബർബൻ ജില്ല) ഉൾപ്പെടുത്തി.1945-ൽ ബോംബെ സബർബൻ ജില്ലയിലെ 33 വില്ലേജുകൾ താനാ ജില്ലയിലേക്ക് മാറ്റുകയും 1946-ൽ ആരെ മിൽക്ക് കോളനി രൂപീകരിച്ചപ്പോൾ അവയിൽ 14 എണ്ണം ബോംബെ സബർബൻ ജില്ലയിലേക്ക് മാറ്റുകയും ചെയ്തു.

സ്വാതന്ത്ര്യാനന്തരം, 1949-ൽ, കോലി നാട്ടുരാജ്യമായ ജോഹർ താനാ ജില്ലയിൽ ലയിപ്പിച്ച് ഒരു പ്രത്യേക താലൂക്കായി മാറി. 1956-ൽ സാൽസെറ്റിൽ ഗ്രേറ്റർ ബോംബെയുടെ പരിധി വടക്കോട്ട് വ്യാപിപ്പിച്ചപ്പോൾ ബോറിവലി താലൂക്കിൽ നിന്നുള്ള ഇരുപത്തിയേഴ് ഗ്രാമങ്ങളും എട്ട് പട്ടണങ്ങളും താനാ താലൂക്കിൽ നിന്നുള്ള ഒരു പട്ടണവും ഒരു ഗ്രാമവും ബോംബെ സബർബൻ ജില്ലയിലേക്ക് മാറ്റി. 1960-ൽ, ദ്വിഭാഷാ ബോംബെ സംസ്ഥാനത്തിന്റെ വിഭജനത്തെത്തുടർന്ന്, ഉംബർഗാവ് താലൂക്കിലെ 47 ഗ്രാമങ്ങളും മൂന്ന് പട്ടണങ്ങളും ഗുജറാത്തിലെ സൂറത്ത് ജില്ലയിലേക്ക് മാറ്റുകയും ബാക്കിയുള്ള ഇരുപത്തിയേഴ് ഗ്രാമങ്ങൾ ആദ്യം ദഹാനുവിൽ ഉൾപ്പെടുത്തുകയും പിന്നീട് 1961-ൽ തലസാരി എന്ന പേരിൽ ഒരു മഹൽ പ്രത്യേകമായി രൂപീകരിക്കുകയും ചെയ്തു. 1969-ൽ കല്യാൺ താലൂക്കിനെ കല്യാൺ, ഉല്ലാസ്നഗർ എന്നിങ്ങനെ രണ്ട് താലൂക്കുകളായി വിഭജിച്ചു.
## താലൂക്കുകൾ

## അവലംബം

വർഗ്ഗം:മഹാരാഷ്ട്രയിലെ ജില്ലകൾ
എ യംഗ് ടൈഗർ പ്ലേയിംഗ് വിത് ഇറ്റ്സ് മദർ

1830-31 കാലഘട്ടത്തിൽ ഫ്രഞ്ച് ആർട്ടിസ്റ്റ് യൂജിൻ ഡെലാക്രോയിക്സ് വരച്ച രണ്ട് വലിയ കടുവകൾ പരസ്പരം "കളിക്കുന്ന" ചിത്രമാണ് **എ യംഗ് ടൈഗർ പ്ലേയിംഗ് വിത് ഇറ്റ്സ് മദർ**.  ഈ കാലഘട്ടത്തിൽ കലാകാരന് മൃഗ വിഷയങ്ങളിലേക്ക് എങ്ങനെ ആകർഷിക്കപ്പെട്ടുവെന്ന് തന്റെ കരിയറിന്റെ തുടക്കത്തിൽ ചിത്രീകരിച്ച ഈ ചിത്രം കാണിക്കുന്നു. ഈ ചിത്രം 1831-ലെ സലൂണിൽ പ്രദർശിപ്പിച്ചിരുന്നു ഡെലാക്രോയിക്‌സിന്റെ വിൽപത്രം എക്‌സിക്യുട്ടറായ അക്കില്ലെ പിറോണിന്റെ ആർക്കൈവ്സ്, ചിത്രകാരൻ 1,200 ഫ്രാങ്കുകൾ ഇൻഷ്വർ ചെയ്യാൻ നൽകിയതായി വെളിപ്പെടുത്തി.  എം. മൗറീസ് കോട്ടിയറിന്റേതായിരുന്ന ഈ ചിത്രം ഇപ്പോൾ പാരീസിലെ ലൂവ്രെയിലെ റൂം 77 ൽ പ്രദർശിപ്പിച്ചിരിക്കുന്നു.

 
## Other paintings with similar theme

Image:Eugène Delacroix - Tigre.jpg|*Tiger*, 36 × 53&nbsp;cm
Image:Delacroix - Tiger and Snake.jpg|*Tiger and Snake*. Oil on canvas, 13 × 16 in, 1862
File:Esquissepourlachasseauxlions.jpg|Sketch for a lion hunt, 1854


## അവലംബം

## External links
* ''A Young Tiger Playing with its Mother''  – Olga's Gallery

വർഗ്ഗം:ചിത്രങ്ങൾ
മെട്രോപൊളിറ്റൻ മജിസ്‌ട്രേറ്റ് കോടതി

ജില്ലയിലെന്ന പോലെ തന്നെയാണ് ഒരു മെട്രോപൊളിറ്റൻ സിറ്റിയിലെയും ജുഡീഷ്യൽ ഘടന. ഒന്നാം ക്ലാസ്സ് മജിസ്ട്രേറ്റ് കോടതികൾക്ക് സമാനമായ കോടതികൾ "**മെട്രോ പൊളിറ്റൻ മജിസ്ട്രേറ്റ് കോടതികൾ"** എന്ന പേരിൽ അറിയപ്പെടുന്നു. ഹൈക്കോടതിയാണ് ഇവരെ നിയമിക്കുന്നത്. ഈ കോടതികളുടെ അധികാരപരിധി മെട്രോപൊളിറ്റൻ ഏരിയാ മാതമാണ്.

വർഗ്ഗം:ഇന്ത്യയിലെ കോടതികൾ
വർഗ്ഗം:ഇന്ത്യൻ നിയമം
വർഗ്ഗം:സുപ്രീം കോടതി (ഇന്ത്യ)
സെൻ്റ് ജോർജ്ജ് പള്ളി, കല്ലുംപുറം

കേരളത്തിൽ തൃശ്ശൂർ ജില്ലയിലെ കല്ലുംപുറത്ത് സ്ഥിതി ചെയ്യുന്ന ഒരു ക്രിസ്ത്യൻ ദേവാലയമാണ് **സെൻ്റ് ജോർജ് പള്ളി, കല്ലുംപുറം** അഥവാ **കല്ലുംപുറം പള്ളി**(ഇംഗ്ലീഷ്: St. George's Church, Kallumpuram or Kallumpuram Church).മലബാർ സ്വതന്ത്ര സുറിയാനി സഭയുടെ ഈ പള്ളി 1921ൽ സ്ഥാപിതമായതാണ് അന്നത്തെ സഭയുടെ മെത്രാപ്പോലീത്ത ആയിരുന്ന അഭിവന്ദ്യ ഗീവർഗീസ് മാർ കൂറിലോസ് (കരുമകുഴി) മെത്രാപോലത്തെയാണ് സ്ഥാപിച്ചത്.

## ചരിത്രം
ക്രിസ്ത്യൻ കുടുംബങ്ങൾ നൂറ്റാണ്ടുകൾക്കുമുൻപേ സ്ഥിരവാസമാക്കിയ പ്രദേശമാണ് കല്ലുംപുറം അങ്ങാടി ആർത്താറ്റ് പള്ളി ഇടവകക്കാരായിരുന്ന ഇവർ പഴഞ്ഞി പള്ളി സ്ഥാപിതമായപ്പോൾ ആ പള്ളിയുടെ ഇടവകക്കാരായി മാറി എന്ന് ചരിത്രം പറയുന്നു.

അഞ്ചു കിലോമീറ്റർ ദൂരമുള്ള പഴഞ്ഞി പള്ളിയിലേക്ക് ശവമഞ്ചം ചുമന്നു പോകേണ്ട അവസ്ഥ ഉണ്ടായിരുന്നു അന്ന് പഴഞ്ഞിയിലേക്ക് റോഡുകൾ ഒന്നും ഇല്ലാതിരുന്ന അക്കാലത്ത് വർഷക്കാലത്ത് നിറഞ്ഞു കിടക്കുന്ന പടശേഖരങ്ങൾ കടന്നു പോകേണ്ട യാത്രകൾ ബുദ്ധിമുട്ടേറിയവയായിരുന്നു.

കല്ലുംപുറത്ത് ഒരു പള്ളി സ്ഥാപിക്കണമെന്ന ആവശ്യം പഴഞ്ഞി പള്ളി ഭരണനേതൃത്വം പരിഗണിക്കാത്ത സാഹചര്യത്തിൽ വിശ്വാസികൾ മലബാർ സ്വതന്ത്ര സുറിയാനി സഭയുടെ ആസ്ഥാനമായ തൊഴിയൂർ ഭദ്രാസനത്തിൽ ചെന്ന് കല്ലുംപുറത്ത് ഒരു പള്ളി വേണമെന്ന ആവശ്യം ഉണർത്തിക്കുകയും സഭയുടെ അന്നത്തെ പരമാധികാരി അഭിവന്ദ്യ ഗീവർഗീസ് മാർ കുറിലോസ് മെത്രോപോ ലീത്ത (കരുമാംകുഴി) തിരുമേനി അവരുടെ ആവശ്യം അംഗീകരിക്കുകയും 1921ൽ വിശുദ്ധ ഗീവർഗീസ് സഹദായുടെ നാമത്തിൽ ഇവിടെ ദേവാലയം സ്ഥാപിക്കുകയും ചെയ്തു.

## കല്ലുംപുറം പള്ളി പെരുന്നാൾ
എല്ലാ വർഷവും ഒക്ടോബർ 24 , 25 ഗീവർഗീസ് സഹദ  പെരുന്നാൾ കല്ലുംപുറംപള്ളിയിൽ കൊണ്ടാടുന്നത്. പെരുന്നാളിനെ മലബാർ സ്വതന്ത്ര സുറിയാനി സഭ മെത്രാപ്പോലീത്ത ആ ദിവസം വിശുദ്ധ കുർബാന ആഘോഷിക്കുന്നു

## ചിത്രസഞ്ചയം

File: Kallumpuram Church Perunnal Night.jpg|പള്ളിയുടെ പെരുന്നാൾ രാത്രി



## അവലംബം

വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ
പടിഞ്ഞാറൻ യൂറോപ്പ്

പടിഞ്ഞാറൻ യൂറോപ്പ് യൂറോപ്പിന്റെ പടിഞ്ഞാറൻ മേഖലയാണ്. പ്രദേശത്തിന്റെ രാജ്യങ്ങളും പ്രദേശങ്ങളും സന്ദർഭത്തിനനുസരിച്ച് വ്യത്യാസപ്പെടുന്നു.

"പടിഞ്ഞാറ്" എന്ന ആശയം യൂറോപ്പിൽ "കിഴക്ക്" എന്നതിനോട് ചേർന്ന് പ്രത്യക്ഷപ്പെട്ടു, യഥാർത്ഥത്തിൽ പുരാതന മെഡിറ്ററേനിയൻ ലോകം, റോമൻ സാമ്രാജ്യം (പടിഞ്ഞാറൻ റോമൻ സാമ്രാജ്യം, കിഴക്കൻ റോമൻ സാമ്രാജ്യം), മധ്യകാല "ക്രൈസ്തവലോകം" (പാശ്ചാത്യ ക്രിസ്തുമതം, കിഴക്കൻ ക്രിസ്തുമതം) എന്നിവയ്ക്ക് ബാധകമാണ്. . നവോത്ഥാനത്തിലും കണ്ടെത്തലിന്റെ യുഗത്തിലും തുടങ്ങി, ഏകദേശം 15-ആം നൂറ്റാണ്ട് മുതൽ, യൂറോപ്പ് "പടിഞ്ഞാറ്" എന്ന ആശയം സാവധാനം വേർതിരിക്കപ്പെടുകയും ഒടുവിൽ "ക്രൈസ്തവലോകം" എന്ന പ്രബലമായ ഉപയോഗത്തിൽ നിന്ന് ഈ പ്രദേശത്തിനുള്ളിൽ മുൻഗണന നൽകുകയും ചെയ്തു. ജ്ഞാനോദയത്തിന്റെയും വ്യാവസായിക വിപ്ലവത്തിന്റെയും കാലഘട്ടത്തിൽ, "കിഴക്കൻ യൂറോപ്പ്", "പടിഞ്ഞാറൻ യൂറോപ്പ്" എന്നീ ആശയങ്ങൾ പതിവായി ഉപയോഗിച്ചിരുന്നു.
ശ്രീകുമാർ അരൂക്കുറ്റി

ആലപ്പുഴ ജില്ലയിലെ ചേർത്തല അടുത്തുള്ള അരൂക്കുറ്റി സ്വദേശി. 

മാധ്യമ പ്രവർത്തകൻ . കൈരളി ടിവിയിൽ E4 Elephant എന്ന വാരാന്ത്യ പരിപാടിയിലൂടെ ഏറെ ജനശ്രദ്ധ ആകർഷിച്ചു , കേരളത്തിലെ ആന പ്രേമികൾക്കിടയിൽ വൻ സ്വീകാര്യതയാണ് ഈ പരിപാടിക്ക് ലഭിച്ചത് 

.
ഹാർപേഴ്‌സ് ബസാർ

**ഹാർപേഴ്‌സ് ബസാർ** ഒരു അമേരിക്കൻ പ്രതിമാസ വനിതാ ഫാഷൻ മാസികയാണ്. ന്യൂയോർക്ക് നഗരത്തിൽ 1867 നവംബർ 2-ന് ഹാർപേഴ്‌സ് ബസാർ എന്ന വാരികയായി ഇത് ആദ്യമായി പ്രസിദ്ധീകരിച്ചു.

## ചരിത്രം
1867 നവംബർ 2-ന് ന്യൂയോർക്ക് നഗരം ആസ്ഥാനമാക്കി ഹാർപ്പർ & ബ്രദേഴ്സ് ആണ് ഈ മാസിക സ്ഥാപിച്ചത്. ഹാർപേഴ്‌സ് മാഗസിൻ, ഹാർപർകോളിൻസ് പബ്ലിഷിംഗ് എന്നിവയ്ക്കും ഈ കമ്പനി ജന്മം നൽകി. ഹാർപേഴ്‌സ് ബസാർ ഇടത്തര, ഉയർന്ന ക്ലാസുകളിലെ സ്ത്രീകൾക്ക് താൽപര്യ ജനിപ്പിക്കുന്ന ഒരു ടാബ്ലോയിഡ് വലുപ്പമുള്ള പ്രതിവാര പത്രമായാണ് പ്രസിദ്ധീകരണം ആരംഭിച്ചത്. ഇത് ജർമ്മനിയിൽ നിന്നും പാരീസിൽ നിന്നുമുള്ള ഫാഷൻ പത്ര-ഡിസൈൻ ഫോർമാറ്റിൽ പ്രദർശിപ്പിച്ചു. വാസ്തവത്തിൽ, ഇത് ഒരു ജർമ്മൻ ഫാഷൻ മാസികയായ ഡെർ ബസാറിൽ നിന്ന് നേരിട്ട് പ്രചോദനം ഉൾക്കൊണ്ടുകൊണ്ട് അതിനെ മാതൃകയാക്കുകയും ആദ്യ വർഷങ്ങളിൽ ജർമ്മൻ മാസികയിൽ നിന്ന് ഉള്ളടക്കം സ്വീകരിക്കുകയും പലപ്പോഴും ഒരേസമയംതന്നെ പ്രസിദ്ധീകരിക്കുകയും ചെയ്തു. 1901 വരെ ഹാർപ്പർ ഇന്നത്തെ രീതിയിൽ പ്രതിമാസ മാസികയിലേക്ക് മാറിയിരുന്നില്ല. ഇപ്പോൾ ഹാർപേഴ്‌സ് ബസാർ അമേരിക്കൻ ഐക്യനാടുകളിലെ ഹേർസ്റ്റിന്റെയും യുണൈറ്റഡ് കിംഗ്ഡത്തിലെ നാഷണൽ മാഗസിൻ കമ്പനിയുടെയും ഉടമസ്ഥതയിൽ പ്രവർത്തിപ്പിക്കുന്നു. 1913-ൽ ആണ് ഹേർസ്റ്റ് മാസിക വാങ്ങിയത്.

## അവലംബം
പൂനെ ജില്ല

ഇന്ത്യൻ സംസ്ഥാനമായ മഹാരാഷ്ട്രയിലെ ഏറ്റവും ജനസംഖ്യയുള്ള ജില്ലയാണ് **പൂനെ ജില്ല** (മറാഠി ഉച്ചാരണം: [puɳeː]) . 2011 ലെ സെൻസസ് പ്രകാരം ജില്ലയിലെ ജനസംഖ്യ 9,429,408 ആയിരുന്നു, ഇത് ഇന്ത്യയിലെ 640 ജില്ലകളിൽ ഏറ്റവും ജനസംഖ്യയുള്ള നാലാമത്തെ ജില്ലയായി മാറി.. ഈ ജില്ലയുടെ മൊത്തം ജനസംഖ്യയുടെ 58.08 ശതമാനം നഗരവാസികളാണ്. ഇന്ത്യയിലെ ഏറ്റവും വ്യവസായവത്കൃതമായ ജില്ലകളിൽ ഒന്നാണിത്. സമീപ ദശകങ്ങളിൽ ഇത് വിവരസാങ്കേതികവിദ്യയുടെ ഒരു കേന്ദ്രമായി മാറിയിരിക്കുന്നു.
## ചരിത്രം
ഒരു നീണ്ട മനുഷ്യവാസചരിത്രമുണ്ട് പൂനെ ജില്ലയ്ക്ക്. ജുന്നാർ പട്ടണവും കാർലയിലെ ഗുഹകളും രണ്ടായിരം വർഷത്തിലേറെ പഴക്കമുള്ളതാണ്. ജുന്നാറിലേക്കുള്ള സന്ദർശകർ 1400-കളിൽ രേഖപ്പെടുത്തപ്പെട്ടിട്ടുണ്ട്. 13 മുതൽ 17-ാം നൂറ്റാണ്ട് വരെ ഈ പ്രദേശം ഇസ്ലാമിക ഭരണത്തിൻ കീഴിലായിരുന്നു. പതിനേഴാം നൂറ്റാണ്ടിൽ ശിവാജിയുടെ കീഴിൽ മറാഠകൾ ഒരു സ്വതന്ത്ര രാജ്യത്തിന് അടിത്തറയിട്ടു. മറാഠാ സാമ്രാജ്യം ഭരിച്ചിരുന്ന പേഷ്വകൾ പൂനെ എന്ന ചെറുപട്ടണത്തിൽ തങ്ങളുടെ ആസ്ഥാനം സ്ഥാപിക്കുകയും അതിനെ ഒരു വലിയ നഗരമാക്കി വികസിപ്പിക്കുകയും ചെയ്തു. നഗരവും ജില്ലയും 19-ാം നൂറ്റാണ്ടിൽ ബ്രിട്ടീഷ് രാജിന്റെ ഭാഗമായി. നിരവധി ആദ്യകാല ഇന്ത്യൻ ദേശീയവാദികളും മറാഠി സാമൂഹിക പരിഷ്കർത്താക്കളും ഈ നഗരത്തിൽ നിന്നുള്ളവരാണ്.
## ഭൂമിശാസ്ത്രം
പൂനെ ജില്ലയുടെ വടക്ക് പടിഞ്ഞാറ് താനെ ജില്ലയും പടിഞ്ഞാറ് റായ്ഗഡ് ജില്ലയും തെക്ക് സത്താറ ജില്ലയും തെക്കുകിഴക്ക് സോലാപൂർ ജില്ലയും വടക്കും വടക്കുകിഴക്കും അഹമ്മദ്‌നഗർ ജില്ലയും അതിരുകളാണ്. പശ്ചിമഘട്ടത്തിന്റെ പിൻഭാഗത്ത്, കിഴക്ക് ഡെക്കാൻ പീഠഭൂമി വരെ ഈ ജില്ല വ്യാപിച്ചിരിക്കുന്നു. സമുദ്രനിരപ്പിൽ നിന്നും 559 മീറ്റർ (1,863 അടി) ഉയരത്തിലാണ് പൂനെ നഗരം. 17.5° മുതൽ 19.2° വരെ വടക്കൻ അക്ഷാംശത്തിനും 73.2° മുതൽ 75.1° വരെ കിഴക്കൻ രേഖാംശത്തിനും ഇടയിലാണ് ജില്ല സ്ഥിതി ചെയ്യുന്നത്.
ജില്ലയിലെ പതിനഞ്ച് താലൂക്കുകളിൽ ഒമ്പതും വരൾച്ച ബാധിത പ്രദേശമായി രേഖപ്പെടുത്തപ്പെട്ടിരിക്കുന്നു. മൊത്തം വിസ്തീർണ്ണം 1,562,000 ഹെക്ടർ (6,030 ചതുരശ്ര മൈൽ) ആണ്. ഇതിൽ 1,095,000 ഹെക്ടറും (4,230 ചതുരശ്ര മൈൽ) കൃഷിഭൂമിയാണ്. 116,000 ഹെക്ടർ (450 ചതുരശ്ര മൈൽ) പ്രദേശത്ത് മാത്രമേ ജലസേചനമുള്ളൂ. ഇതിൽ ഏതാണ്ട് പകുതിയോളം ഭാഗത്ത് കിണറുകളും ടാങ്കുകളും വഴിയും, കൂടാതെ 40 ശതമാനം സർക്കാർ കനാലുകൾ വഴിയും. 1991-ൽ ജില്ലയിലെ ജനസംഖ്യ 4.2 ദശലക്ഷം ആയിരുന്നു. ജില്ലയിൽ ആകെ 1,530 ഗ്രാമങ്ങൾ ഉണ്ടായിരുന്നു.
## അവലംബം

വർഗ്ഗം:മഹാരാഷ്ട്രയിലെ ജില്ലകൾ
ആൾവാർകുറിച്ചി

ഇന്ത്യയിലെ തമിഴ്‌നാട്ടിലെ തെങ്കാശി ജില്ലയിലെ ഒരു പഞ്ചായത്ത് പട്ടണമാണ് **ആൾവാർകുറിച്ചി**.

## സ്ഥാനം
തിരുനെൽവേലി പട്ടണത്തിൽ പടിഞ്ഞാറ് നിന്ന് 35 കിലോമീറ്റർ അല്ലെങ്കിൽ 45 മിനിറ്റ് യാത്രചെയ്യേണ്ടതും തെങ്കാശി പട്ടണത്തിൽ നിന്ന് 25 കിലോമീറ്റർ അകലെയുള്ളതുമായ ഒരു ചെറിയ പട്ടണമാണ് അൽവാർകുറിച്ചി. പടിഞ്ഞാറായി സ്ഥിതി ചെയ്യുന്ന പശ്ചിമഘട്ടത്തിന് സമീപം (അംബാസമുദ്രം - തെങ്കാശി ഹൈവേ) നെൽവയലുകളാൽ ചുറ്റപ്പെട്ട പട്ടണം സ്ഥിതിചെയ്യുന്നു. ഗ്രാമത്തിന് കിഴക്ക് ഗദനാനതി നദിയും പടിഞ്ഞാറ് രാമ നദിയും സ്ഥിതിചെയ്യുന്നു.

## ജനസംഖ്യാശാസ്ത്രം
2001 ലെ ഇന്ത്യൻ സെൻസസ് പ്രകാരം, അൽവാർകുറിച്ചിയിൽ 9447 ആണ് ജനസംഖ്യ. ജനസംഖ്യയുടെ 50% പുരുഷന്മാരും 50% സ്ത്രീകളും ആണ്. അൽവാർകുറിച്ചിയുടെ ശരാശരി സാക്ഷരതാ നിരക്ക് 71% ആണ്. ഇത് ദേശീയ ശരാശരിയായ 59.5% നേക്കാൾ കൂടുതലാണ്. 56% പുരുഷന്മാരും 44% സ്ത്രീകളും സാക്ഷരരാണ്. ജനസംഖ്യയുടെ 11% 6 വയസ്സിൽ താഴെയുള്ളവരാണ്.

## അവലംബം

വർഗ്ഗം:തമിഴ്‌നാട്
ഹബക്കുൿ

ക്രിസ്തുവിനു 612 വർഷം മുന്പു ജീവിച്ചിരുന്ന ഒരു പ്രവാചകനായിരുന്നു ഹബക്കുൿ. ഇദ്ദേഹത്തിന്റെ പ്രാർത്ഥനകളും ദൈവീകാനുഭവങ്ങളും പഴയനിയമത്തിലെ ഹബക്കുകിന്റെ പുസ്തകത്തിൽ  രേഖപ്പെടുത്തിയിരിക്കുന്നു. 
വർഗ്ഗം:ക്രി.മു. 7-ആം നൂറ്റാണ്ടിൽ ജീവിച്ചിരുന്നവർ
വർഗ്ഗം:Articles including recorded pronunciations
വർഗ്ഗം:Articles with hAudio microformats
വർഗ്ഗം:Articles containing Hebrew-language text
ദി ബ്രിഡ്ജ് അറ്റ് നാർനി

1826-ൽ ഫ്രഞ്ച് കലാകാരനായ ജീൻ-ബാപ്റ്റിസ്റ്റ്-കാമിൽ കോറോട്ട് വരച്ച നാർനിയിലെ പോണ്ടെ ഡി ആഗസ്‌തോയുടെ ചിത്രമാണ് **ദി ബ്രിഡ്ജ് അറ്റ് നാർനി** (ഫ്രഞ്ച്: ലെ പോണ്ട് ഡി നാർനി). പാരീസിലെ മ്യൂസി ഡു ലൂവ്രെയിലാണ് ഈ ചിത്രം പ്രദർശിപ്പിച്ചിരിക്കുന്നത്.

1826 സെപ്റ്റംബറിലാണ് ഈ ചിത്രം വരച്ചത്. 1827 ലെ സലൂണിൽ പ്രദർശിപ്പിച്ച ഈ ചിത്രം ഒട്ടാവയിലെ നാഷണൽ ഗാലറി ഓഫ് കാനഡയിലാണ് ഉള്ളത്.

വീക്ഷണം പുതുമയുള്ള ഒന്നായിരുന്നില്ല: 1826-ൽ കോറോട്ടിന്റെ സുഹൃത്ത് ഏണസ്റ്റ് ഫ്രൈസ് വരച്ചതുപോലെ, 1821-ൽ കോറോട്ടിന്റെ അധ്യാപികയായ അക്കില്ലെ-എറ്റ്ന മിഷലോണും അതേ രംഗം വരച്ചിരുന്നു. പരമ്പരാഗതവും പ്ലീൻ എയർ പെയിന്റിംഗും ലക്ഷ്യങ്ങളുടെ ഒരു അനുരഞ്ജനമായാണ് കലാ ചരിത്രകാരനായ പീറ്റർ ഗലാസി കോറോട്ടിന്റെ പഠനത്തെ വിശേഷിപ്പിക്കുന്നത്:

So deeply did Corot admire Claude and Poussin, so fully did he understand their work, that from the outset he viewed nature in their terms....In less than a year (since his arrival in Rome) he had realized his goal of closing the gap between the empirical freshness of outdoor painting and the organizing principles of classical landscape composition.

## അവലംബം

വർഗ്ഗം:ചിത്രങ്ങൾ
സ്പൈറാംഗിൾ

ലഘുചിത്രം| 3-ആംഗിൾ സ്പൈറാംഗിൾ
ലഘുചിത്രം| 4-ആംഗിൾ സ്പൈറാംഗിൾ
ലഘുചിത്രം| 7-ആംഗിൾ സ്പൈറാംഗിൾ
ലഘുചിത്രം| 70-ആംഗിൾ സ്പൈറാംഗിൾ
ജ്യാമിതിയിൽ, ഒരു സർപ്പിളവുമായി ബന്ധപ്പെട്ട ഒരു രൂപമാണ് ഒരു **സ്പൈറാംഗിൾ**. കേന്ദ്ര ബിന്ദുവിൽ നിന്ന് പിരി പിരിയായി വളർന്ന് വികസിക്കുന്ന രൂപമാണ് സ്പൈറാംഗിൾ, എങ്കിലും മിനുസമാർന്ന അരികുകളുള്ള സർപ്പിളങ്ങളിൽ നിന്ന് വിഭിന്നമായി ഇത് നേർരേഖകൾ കൊണ്ടാണ് നിർമ്മിക്കുന്നത്. വിഷൻ തെറാപ്പിയിൽ സ്‌പൈറാംഗിൾ വെക്‌റ്റോഗ്രാഫുകൾ സ്‌റ്റീരിയോപ്‌സിസ് പ്രോത്സാഹിപ്പിക്കുന്നതിനും കൈ-കണ്ണ് ഏകോപനത്തിലെ പ്രശ്‌നങ്ങൾ പരിഹരിക്കുന്നതിനും ഉപയോഗിക്കുന്നു.

## ദ്വിമാന സ്പൈപൈറാംഗിളുകൾ
അനുബന്ധ പോളിഗോണിന് സമാനമായി പരസ്പരം ചേർത്തുവെച്ച രേഖകൾ ഉൾക്കൊള്ളുന്ന ചിത്രമാണ് ദ്വിമാന സ്പൈറാംഗിൾ. സ്പൈറാംഗിൾ ഒരു കേന്ദ്ര ബിന്ദുവിൽ നിന്നോ അല്ലെങ്കിൽ കേന്ദ്രത്തിൽ നിന്ന് അകലെയോ ആയി ആരംഭിക്കാം.

## ത്രിമാന സ്പൈറാംഗിളുകൾ
ത്രിമാന സ്പൈറാംഗിളുകൾക്ക് മുകളിലേക്ക് ചരിഞ്ഞ പാളികൾ ഉണ്ട്, മുമ്പത്തെ സെഗ്‌മെന്റിൽ നിന്ന് ക്രമേണ ഉയരം വർദ്ധിക്കുന്നു. വലിയ കെട്ടിടങ്ങളിലെ, മുകൾഭാഗത്ത് തിരിയുന്ന സ്റ്റെയർകെയ്സുകൾക്ക് സമാനമാണ് ഇത്. സെഗ്‌മെന്റുകൾക്ക് ക്രമേണ നീളം കുറയുകയും പിരമിഡിനോട് സാമ്യം തോന്നുകയും ചെയ്യാം.

## ഉപയോഗങ്ങൾ

* ഒഫ്താൽമോളജി - വെക്ടോഗ്രാമുകൾ
* ഇലക്ട്രോണിക്സ് - അച്ചടിച്ച ഇൻഡക്‌ടറുകൾ
* വാസ്തുവിദ്യ - 'സർപ്പിള' ഗോവണി
* ആഭരണങ്ങൾ - കമ്മലുകൾ, പെൻഡന്റുകൾ
* തിരയൽ അൽഗോരിതങ്ങൾ - താൽപ്പര്യമുള്ള ഒരു പ്രദേശത്തിന്റെ ഒപ്റ്റിമൽ സ്കാനിംഗ്, ഉദാഹരണത്തിന് ഒരു കുറ്റകൃത്യം അല്ലെങ്കിൽ ആകാശഗോളത്തിന്റെ ഒരു പ്രദേശം

## ഇതും കാണുക

* ടർട്ടിൽ ഗ്രാഫിക്സ്

## അവലംബം

* Michael Scheiman & Bruce Wick (2013) *ക്ലിനിക്കൽ മാനേജ്മെന്റ് ഓഫ് ബൈനോക്കുലർ വിഷൻ*, pp.&nbsp;216, 256, 272, വോൾട്ടേഴ്സ് ക്ലൂവർ, നാലാം പതിപ്പ്, .
* Jaime Aquilera & Roc Berenquer (2007) *RF ആപ്ലിക്കേഷനുകൾക്കായുള്ള സംയോജിത ഇൻഡക്ടറുകളുടെ രൂപകൽപ്പനയും പരിശോധനയും*, പേ.&nbsp;24, സ്പ്രിംഗർ സയൻസ് &amp;amp; ബിസിനസ് മീഡിയ .

## പുറം കണ്ണികൾ

* കൊളറാഡോ കോളേജ് ഫീൽഡ് ആർക്കിയോളജി സൈറ്റ്, പുരാതന സ്പിരാങ്കിൾ ആർട്ടിന്റെ സാമ്പിൾ 
വർഗ്ഗം:സ്പൈറലുകൾ
വർഗ്ഗം:നേത്രവിജ്ഞാനം
നോർത്ത് വെസ്റ്റേൺ യൂണിവേഴ്സിറ്റി

**നോർത്ത് വെസ്റ്റേൺ യൂണിവേഴ്സിറ്റി** ഇല്ലിനോയിയിലെ ഇവാൻസ്റ്റനിലുള്ള ഒരു സ്വകാര്യ ഗവേഷണ സർവ്വകലാശാലയാണ്. 1851-ൽ സ്ഥാപിതമായ ഇത് ഇല്ലിനോയിയിലെ ഏറ്റവും പഴക്കം ചെന്ന ചാർട്ടേഡ് സർവ്വകലാശാലയും ലോകത്തിലെ ഏറ്റവും പ്രശസ്തമായ അക്കാദമിക് സ്ഥാപനങ്ങളിലൊന്നുമാണ്.

1851-ൽ ഇല്ലിനോയി ജനറൽ അസംബ്ലി ചാർട്ടേഡ് ചെയ്ത, നോർത്ത് വെസ്റ്റേൺ യൂണിവേഴ്സിറ്റി മുൻകാലത്തെ നോർത്ത് വെസ്റ്റ് ടെറിട്ടറിയുടെ സേവനത്തിനായി സ്ഥാപിക്കപ്പെട്ടു. മെത്തഡിസ്റ്റ് എപ്പിസ്‌കോപ്പൽ സഭയുമായി ആദ്യകാലത്ത് അഫിലിയേറ്റ് ചെയ്‌തിരുന്ന സർവ്വകലാശാല പിന്നീട് വിഭാഗീയതയില്ലാത്തതായി മാറി. 1900-ഓടെ, അമേരിക്കൻ ഐക്യനാടുകളിലെ മൂന്നാമത്തെ വലിയ സർവ്വകലാശാലയായിരുന്നു ഇത്. 1896-ൽ, ബിഗ് ടെൻ കോൺഫറൻസിന്റെ സ്ഥാപക അംഗമായിത്തീരുന്ന ഇത് 1917-ൽ അമേരിക്കൻ സർവ്വകലാശാലകളുടെ ആദ്യകാല അംഗമായി അസോസിയേഷനിൽ ചേർന്നു.

## അവലംബം
എയ്ഡൻ ക്വിൻ

**എയ്ഡൻ ക്വിൻ** (ജനനം മാർച്ച് 8, 1959) *റെക്ക്ലെസ്* (1984) എന്ന സിനിമയിലൂടെ അരങ്ങേറ്റം കുറിച്ച ഒരു ഐറിഷ് അമേരിക്കൻ നടനാണ്. അദ്ദേഹം *ഡെസ്പറേറ്റ്ലി സീക്കിംഗ് സൂസൻ* (1985), *ദ മിഷൻ* (1986), *സ്റ്റേക്ക്ഔട്ട്* (1987), *അവലോൺ* (1990), *ബെന്നി & ജൂൺ* (1993), *ലെജൻഡ്സ് ഓഫ് ദ ഫാൾ* (1994), *മേരി ഷെല്ലിസ് ഫ്രാങ്കസ്റ്റീൻ* (1994), *മൈക്കൽ കോളിൻസ്* (1996), *പ്രാക്ടിക്കൽ മാജിക്* (1998), *സോംഗ് ഫോർ എ റാഗി ബോയ്* (2003), *അൺനോൺ* (2011) തുടങ്ങി 80-ലധികം ഫീച്ചർ ഫിലിമുകളിൽ അദ്ദേഹം അഭിനയിച്ചിട്ടുണ്ട്. 

*ആൻ ഏർലി ഫ്രോസ്റ്റ്* (1985), *ബറി മൈ ഹാർട്ട് അറ്റ് വൂണ്ടഡ് നീ* (2007) എന്നീ ചിത്രങ്ങളിലെ അഭിനയത്തിന് ക്വിന് രണ്ട് പ്രൈംടൈം എമ്മി അവാർഡ് നോമിനേഷനുകൾ ലഭിച്ചിട്ടുണ്ട്. സിബിഎസ് ടെലിവിഷൻ പരമ്പരയായ *എലിമെന്ററിയിൽ* (2012-2019) ക്യാപ്റ്റൻ തോമസ് "ടോമി" ഗ്രെഗ്‌സൺ എന്ന കഥാപാത്രമായി അദ്ദേഹം അഭിനയിച്ചു.

## ആദ്യകാലജീവിതം
ഐറിഷ് കത്തോലിക്കാ മാതാപിതാക്കളുടെ മകനായി ഇല്ലിനോയിയിലെ ഷിക്കാഗോയിലാണ് ക്വിൻ ജനിച്ചത്. അദ്ദേഹം ഷിക്കാഗോയിലും ഇല്ലിനോയിയിലെ റോക്ക്‌ഫോർഡിലും അയർലണ്ടിലെ കൗണ്ടി ഓഫാലിയിലെ ഡബ്ലിനിലും ബിറിലുമായി വളർന്നു. ഒരു വീട്ടമ്മയായിരുന്ന അദ്ദേഹത്തിന്റെ അമ്മ തെരേസ ഒരു ബുക്ക് കീപ്പറായും ട്രാവൽ ബിസിനസ്സിലും ജോലി ചെയ്തപ്പോൾ പിതാവ് മൈക്കൽ ക്വിൻ റോക്ക് വാലി കോളജിൽ ഇംഗ്ലീഷ് സാഹിത്യത്തിലെ പ്രൊഫസറായിരുന്നു.

## അവലംബം
ഓർഫൻ ഗേൾ അറ്റ് ദ സിമട്രി

ഫ്രഞ്ച് കലാകാരനായ യൂജിൻ ഡെലാക്രോയിക്സ് വരച്ച ചിത്രമാണ് **ഓർഫൻ ഗേൾ അറ്റ് ദ സിമട്രി.**(**യംഗ് ഓർഫൻ ഗേൾ അറ്റ് ദ സിമട്രി** എന്നും അറിയപ്പെടുന്നു; ഫ്രഞ്ച്: Jeune orpheline au cimetière) (c. 1823 അല്ലെങ്കിൽ 1824)

## ചരിത്രം
ഈ ചിത്രം ചിയോസിലെ കൂട്ടക്കൊലയ്ക്കുശേഷമുള്ള ഒരു തയ്യാറെടുപ്പ് ചിത്രമാണെന്ന് വിശ്വസിക്കപ്പെടുന്നു. എന്നിരുന്നാലും ഓർഫൻ ഗേൾ അറ്റ് ദ സിമട്രി ഒരു മാസ്റ്റർപീസായി കണക്കാക്കപ്പെടുന്നു. ചിത്രത്തിൽ നിന്ന് സങ്കടത്തിന്റെയും ഭയത്തിന്റെയും അന്തരീക്ഷം പുറപ്പെടുന്നു. സങ്കടത്തോടെ മുകളിലേക്ക് നോക്കുമ്പോൾ അവളുടെ കണ്ണുകളിൽ നിന്ന് നന്നായി കണ്ണുനീർ ഒഴുകുന്നു. ആകാശത്തിന്റെ മങ്ങലും ഉപേക്ഷിക്കപ്പെട്ട നിലവും അവളുടെ വിഷാദത്തിന്റെ പ്രകടനവുമായി ഉചിതമാണ്. പെൺകുട്ടിയുടെ ശരീരഭാഷയും വസ്ത്രധാരണവും ദുരന്തവും ദുർബലതയും ഉണർത്തുന്നു: സഹായത്തിനുള്ള മാർഗങ്ങളുടെ അഭാവം എന്നിവ ഊന്നിപ്പറയാൻ അവളുടെ തോളിൽ നിന്ന് താഴേക്ക് വീഴുന്ന വസ്ത്രം, അവളുടെ തുടയിൽ ദുർബലമായി വച്ചിരിക്കുന്ന ഒരു കൈ, അവളുടെ കഴുത്തിന് മുകളിൽ നിഴലുകൾ, അവളുടെ ഇടതുവശത്തെ ഇരുട്ട്, തണുത്തതും വിളറിയതുമായ നിറം അവളുടെ വസ്ത്രധാരണം. നഷ്ടബോധം, എത്തിച്ചേരാനാകാത്ത പ്രതീക്ഷ, അവളുടെ ഒറ്റപ്പെടൽ, ഇവയെല്ലാം കൂടിച്ചേർന്നതാണ്.
## അവലംബം

## പുറംകണ്ണികൾ
*A larger version of the ''Orphan Girl at the Cemetery'' painting , at the *Web Museum of Fine Art*, WMOFA.com

വർഗ്ഗം:ചിത്രങ്ങൾ
ഉത്തണ്ഡ വേലായുധസ്വാമി കോവിൽ, ഊതിയൂർ

ഇന്ത്യയിലെ തമിഴ്‌നാട്ടിലെ തിരുപ്പൂർ ജില്ലയിൽ ഉതിയൂരിനടുത്തുള്ള ഉതിയൂർ കുന്നുകളിൽ സ്ഥിതി ചെയ്യുന്ന ചരിത്രപ്രസിദ്ധമായ 9-ാം നൂറ്റാണ്ട് പഴക്കമുള്ള ഒരു ഹൈന്ദവ ക്ഷേത്രമാണ് **അരുൾമിഗു** **ഉത്തണ്ഡ വേലായുധസ്വാമി കോവിൽ**, *(Arulmigu Uttaṇṭa vēlāyudhasāmy tirukkōvil)* . കാർത്തികേയന്റെ ഒരു രൂപമായ ''വേലായുധസ്വാമിക്കും'' അദ്ദേഹത്തിന്റെ ഭാര്യമാരായ വള്ളി, ദേവയാനി എന്നിവർക്കും ഇത് സമർപ്പിച്ചിരിക്കുന്നു. തിരുപ്പുകഴ് രചിച്ച അരുണഗിരിനാഥർ ദേശാഭിമാനിയാക്കിയ പുരാതന കുന്നുകളുടെ കുന്നിൻ മുകളിലാണ് ക്ഷേത്രം സ്ഥിതി ചെയ്യുന്നത്.  

തിരുപ്പൂർ ജില്ലയിലെ മുരുകന്റെ ഏറ്റവും പ്രധാനപ്പെട്ട ക്ഷേത്രങ്ങളിൽ ഒന്നാണിത്. ഈറോഡ് - ധാരാപുരം തമിഴ്‌നാട് സ്റ്റേറ്റ് ഹൈവേ 83A യിൽ കാങ്കേയം പട്ടണത്തിൽ നിന്ന് 14 കിലോമീറ്ററും ധാരാപുരത്ത് നിന്ന് 18 കിലോമീറ്ററും അകലെയാണ് ഇത് സ്ഥിതി ചെയ്യുന്നത്. 

## അവലംബം

വർഗ്ഗം:തമിഴ്നാട്ടിലെ സുബ്രഹ്മണ്യക്ഷേത്രങ്ങൾ
വലെൻസിയ താഇഫ

പതിനൊന്ന്-പന്ത്രണ്ട് നൂറ്റാണ്ടുകളിലായി വലെൻസിയയിൽ നിലനിന്ന അന്തലൂസ് താഇഫ ഭരണകൂടമായിരുന്നു വലെൻസിയ താഇഫ (താഇഫത് ബലൻസിയ   )

ഈ ഭരണകൂടത്തിന്റെ ആദ്യ ഘട്ടം 1010 മുതൽ 1065 വരെയും രണ്ടാം ഘട്ടം 1075 മുതൽ 1099 വരെയും മൂന്നാമത്തെയും അവസാനത്തെയും ഘട്ടം 1229 മുതൽ 1238 വരെയും ആയിരുന്നു.
## ഭരണകൂടങ്ങൾ
### സഖ്‌ലാബി ഭരണം
അന്തലൂസിലെ അടിമകളായിരുന്ന മുബാറക്, മുസഫ്ഫർ എന്നിവർ വലെൻസിയയിലെ പ്രതിനിധികളായി ഭരിച്ചുതുടങ്ങി. തുടർന്ന് നടന്ന സൈനിക അട്ടിമറിയിലൂടെ ഇവർ സംയുക്ത ഭരണാധികാരം കയ്യാളി. ഇതോടെ വലെൻസിയ ഒരു സ്വതന്ത്ര താഇഫ ആയി മാറി. 1010 മുതൽ 1017 വരെ ഇവർ ഭരണം നടത്തി. ഭരണവിരുദ്ധ സമരങ്ങൾക്കിടയിലായി രണ്ടുപേരും മരണപ്പെട്ടതോടെ ലബീബ് അൽ ഫത അൽ സഖ്‌ലാബി, മുജാഹിദ് അൽ അമീരി എന്നിവർ സംയുക്ത ഭരണം ഏറ്റെടുത്തു. 1017 മുതൽ 1021 വരെ ഇവരുടെ ഭരണം നീണ്ടുനിന്നു.
### ബനൂ അമീർ ഭരണം
അന്തലൂസിലെ ഭരണാധികാരിയായിരുന്ന അൽ മൻസൂറിന്റെ സഹായികളായിരുന്ന ബനൂ അമീർ (അമീറിഡ്) കുടുംബം ആദ്യ ഘട്ടത്തിൽ 1021 മുതൽ 1065 വരെ വലെൻസിയ ഭരിച്ചു. 10 വർഷത്തെ ഇടവേളക്ക് ശേഷം 1075 മുതൽ 1085 വരെയും ഇവരുടെ ഭരണം തുടർന്നു.
നസ്വ

ഷാർജ എമിറേറ്റിലെ ഒരു ഗ്രാമമാണ് നസ്‍വ. ദുബായ് - ഹട്ട ഹൈവേയിൽ നിന്ന് ലഹ്ബാബിനും മദാമിനും ഇടയിൽ ദുബായ് എമിറേറ്റിന് സമീപം സ്ഥിതിചെയ്യുന്നു.

## അവലംബം
വ്യൂ ഓഫ് വോൾട്ടേറ

1838-ൽ ഫ്രഞ്ച് കലാകാരനായ ജീൻ-ബാപ്റ്റിസ്റ്റ്-കാമിൽ കോറോട്ട് വരച്ച എണ്ണച്ചായ ചിത്രമാണ് **വ്യൂ ഓഫ് വോൾട്ടേറ**.

1834-ൽ കോറോട്ട് രണ്ടാം തവണ ഇറ്റലി സന്ദർശിച്ചപ്പോൾ ഫ്ലോറൻസിന്റെ തെക്കുപടിഞ്ഞാറുള്ള പട്ടണമായ വോൾട്ടേറയിൽ ഒരു മാസം ചെലവഴിച്ചു. ഈ താമസസമയത്ത് അദ്ദേഹം നഗരത്തിന്റെ അഞ്ച് ഓയിൽ സ്‌കെച്ചുകൾ ചെയ്തു. പാരീസിലേക്ക് മടങ്ങിയ ശേഷം, വോൾട്ടെറയുടെ രണ്ട് വലിയ പെയിന്റിംഗുകൾ സൃഷ്ടിക്കാൻ അദ്ദേഹം ഈ സ്‌കെച്ചുകൾ ഉപയോഗിച്ചു. നിലവിലെ പെയിന്റിംഗ് നഗരത്തിന്റെ ഒരു ദൃശ്യം മാത്രം ചിത്രീകരിക്കുന്നു. അദ്ദേഹം വെളിച്ചത്തിലേക്കും സമീപത്തെ ഗ്രാമപ്രദേശങ്ങളിലേക്കും കൂടുതൽ ശ്രദ്ധ ചെലുത്തുന്നു. ഒരു പ്രത്യേക സ്ഥലത്തിന്റെ ചിത്രീകരണത്തേക്കാൾ അദ്ദേഹത്തിന്റെ വ്യക്തിപരമായ ഓർമ്മകളുടെ ഫലമാണ് ഈ പെയിന്റിംഗ് എന്ന് വിശ്വസിക്കപ്പെടുന്നു.

## അവലംബം

## പുറംകണ്ണികൾ
* 

വർഗ്ഗം:ചിത്രങ്ങൾ
വിജയ് ആന്റണി

**വിജയ് ആന്റണി** (ജനനം ജൂലൈ 24, 1975)  ഇന്ത്യയിലെ തമിഴ്‌നാട്ടിൽ നിന്നുള്ള ഒരു പ്രമുഖ ചലച്ചിത്ര സംഗീതസംവിധായകനാണ്. 

ലണ്ടനിലെ ട്രിനിറ്റി കോളേജിൽ നിന്ന് ബിരുദം നേടിയ അദ്ദേഹം ചെന്നൈയിലെ വീട്ടിൽ സ്വന്തമായി റെക്കോർഡിംഗ് സ്റ്റുഡിയോ സ്ഥാപിച്ചു.

"ദിശ്യും" എന്ന ചിത്രത്തിലും തുടർന്ന് "സുക്രൻ" എന്ന മറ്റൊരു ചിത്രത്തിലും പങ്കെടുത്തതിന് ശേഷമാണ് ചലച്ചിത്രമേഖലയിലെ സംഗീത സംവിധായകനെന്ന നിലയിൽ അദ്ദേഹത്തിന്റെ അരങ്ങേറ്റം.

ഈ വിജയങ്ങൾ അദ്ദേഹത്തെ സംഗീത സംവിധായകനായി തുടരാൻ പ്രേരിപ്പിച്ചു. മികച്ച സംഗീത വിഭാഗത്തിൽ "നക്ക മുക്ക" (ടൈംസ് ഓഫ് ഇന്ത്യ എഴുതിയത്) എന്ന പരസ്യത്തിന് 2009-ൽ "കാൻ ഗോൾഡൻ ലയൺ" അവാർഡ് നേടിയ ആദ്യ ഇന്ത്യൻ കലാകാരന്മാരിൽ ഒരാളായിരുന്നു അദ്ദേഹം. നാക്ക മുക്ക, അദ്ദേഹത്തെ പ്രശസ്തിയിലേക്ക് ഉയർത്തി, ആ ഗാനം 2011 ക്രിക്കറ്റ് ലോകകപ്പ് സൗണ്ട് ട്രാക്കിന്റെ ഭാഗമായിരുന്നു.

"നാൻ" എന്ന തമിഴ് ചിത്രത്തിലായിരുന്നു അദ്ദേഹത്തിന്റെ അഭിനയ അരങ്ങേറ്റം. ഒരു അഭിനേതാവായി ചുവടുവെച്ച ആദ്യ സംഗീത സംവിധായകൻ കൂടിയാണ് അദ്ദേഹം.

## മകളുടെ മരണം
വിജയ് ആന്റണിയുടെ മകൾ മീരയെ 2023 സെപ്റ്റംബർ 19 ന് ചെന്നൈയിലെ വീട്ടിൽ തൂങ്ങി മരിച്ച നിലയിൽ കണ്ടെത്തിയിരുന്നു.

## External links

* 
* [ Vijay Antony] at Allmusic
* 

{{DEFAULTSORT:Antony, Vi
ബ്രിഡ്ജ്പോർട്ട്

**ബ്രിഡ്ജ്പോർട്ട്** അമേരിക്കൻ ഐക്യനാടുകളിലെ സംസ്ഥാനമായ കണക്റ്റിക്കട്ടിലെ ഏറ്റവും ജനസാന്ദ്രതയുള്ള നഗരവും ഒരു പ്രധാന തുറമുഖവുമാണ്. 2020-ൽ 148,654 ജനസംഖ്യയുണ്ടായിരുന്ന ഇത് ന്യൂ ഇംഗ്ലണ്ടിലെ ഏറ്റവും ജനസംഖ്യയുള്ള അഞ്ചാമത്തെ നഗരമാണ്. ലോംഗ് ഐലൻഡ് സൗണ്ടിലെ പെക്വനോക്ക് നദീമുഖത്ത്, കിഴക്കൻ ഫെയർഫീൽഡ് കൗണ്ടിയിൽ സ്ഥിതി ചെയ്യുന്ന ഇത് മാൻഹട്ടനിൽ നിന്ന് 60 മൈലും (97 കിലോമീറ്റർ) ബ്രോങ്ക്സിൽ നിന്ന് 40 മൈലും (64 കിലോമീറ്റർ) അകലെയാണ് സ്ഥിതിചെയ്യുന്നത്. വടക്ക് ട്രംബുൾ, പടിഞ്ഞാറ് ഫെയർഫീൽഡ്, കിഴക്ക് സ്ട്രാറ്റ്ഫോർഡ് എന്നീ നഗരങ്ങളാണ് ഇതിന്റെ അതിർത്തികൾ.

## അവലംബം
പോളറ്റ് ഗോഡ്ഡാർഡ്

**പോളറ്റ് ഗോഡ്ഡാർഡ്** (ജനനം: മരിയോൺ ലെവി; ജൂൺ 3, 1910 - ഏപ്രിൽ 23, 1990) ഹോളിവുഡിന്റെ സുവർണ്ണ കാലഘട്ടത്തിലെ ചലച്ചിത്രാഭിനയത്തിലൂടെ ശ്രദ്ധേയയായ ഒരു അമേരിക്കൻ നടിയായിരുന്നു. മാൻഹട്ടനിൽ ജനിച്ച് മിസോറിയിലെ കൻസാസ് സിറ്റിയിൽ വളർന്ന ഗോഡ്ഡാർഡ് തുടക്കത്തിൽ ഒരു ബാല ഫാഷൻ മോഡലായും നിരവധി ബ്രോഡ്‌വേ നാടകങ്ങളിൽ സീഗ്‌ഫെൽഡ് ഗേൾ ആയും തന്റെ കരിയർ ആരംഭിച്ചു. 1930 കളുടെ തുടക്കത്തിൽ, ഹോളിവുഡിലേക്ക് ചേക്കേറിയ അവർ നടനും ഹാസ്യനടനുമായിരുന്ന ചാർളി ചാപ്ലിന്റെ റൊമാന്റിക് പങ്കാളിയായി ശ്രദ്ധിക്കപ്പെട്ടതോടെ *മോഡേൺ ടൈംസ്* (1936), *ദി ഗ്രേറ്റ് ഡിക്റ്റേറ്റർ* (1940) എന്നീ സിനിമകളിൽ അദ്ദേഹത്തിന്റെ നായികയായി പ്രത്യക്ഷപ്പെട്ടു. പാരാമൗണ്ട് പിക്‌ചേഴ്‌സുമായി കരാർ ഒപ്പിട്ട ശേഷം, ബോബ് ഹോപ്പിനൊപ്പം *ദി ക്യാറ്റ് ആൻഡ് കാനറി* (1939), ജോവാൻ ക്രോഫോർഡിനൊപ്പം *ദി വിമൻ* (1939), ഗാരി കൂപ്പറിനൊപ്പം *നോർത്ത് വെസ്റ്റ് മൗണ്ടഡ് പോലീസ്* (1940), ജോൺ വെയ്‌നും സൂസൻ ഹേവാർഡിനുമൊപ്പം *റീപ്പ് ദി വൈൽഡ് വിൻഡ്* (1942) മികച്ച സഹനടിക്കുള്ള അക്കാദമി അവാർഡ് നോമിനേഷൻ ലഭിച്ച *സോ പ്രൌഡ്‍ലി വി ഹെയ്‍ൽ*, റേ മില്ലൻഡിനൊപ്പം *കിറ്റി* (1945) ഗാരി കൂപ്പറിനൊപ്പം *അൺകോൺക്വേഡ്* (1947) എന്നിവയിൽ അഭിനയിച്ചുകൊണ്ട് ഗോഡ്ഡാർഡ് സ്റ്റുഡിയോയിലെ ഏറ്റവും വലിയ താരങ്ങളിൽ ഒരാളായി.

അവളുടെ കാലഘട്ടത്തിൽ ഒരു കടുത്ത സ്വതന്ത്ര വനിതയായി ശ്രദ്ധിക്കപ്പെട്ട ഗോഡ്ഡാർഡിനെ ഒരു എക്സിക്യൂട്ടീവ് "ഡൈനാമിറ്റ്" എന്നാണ് വിശേഷിപ്പിച്ചത്. ചാപ്ലിൻ, നടൻ ബർഗെസ് മെറിഡിത്ത്, സാഹിത്യകാരൻ എറിക് മരിയ റീമാർക്ക് എന്നിവരുമായുള്ള അവളുടെ വിവാഹങ്ങൾ ഗണ്യമായ മാധ്യമശ്രദ്ധ നേടിയിരുന്നു. റീമാർക്കുമായുള്ള വിവാഹത്തെത്തുടർന്ന്, ഗൊദാർഡ് സ്വിറ്റ്സർലൻഡിലേക്ക് താമസം മാറുകയും അഭിനയത്തിൽ നിന്ന് ഏതാണ്ട് വിരമിക്കുകയും ചെയ്തു. 1980-കളിൽ, 1990-ൽ സ്വിറ്റ്സർലൻഡിൽവച്ച് മരിക്കുന്നതിന് മുമ്പ് അവൾ ഒരു ശ്രദ്ധേയയായ ഒരു സാമൂഹ്യപ്രവർത്തകയായി മാറി.

## മുൻകാലജീവിതം
സാൾട്ട് ലേക്ക് സിറ്റിയിൽ നിന്നുള്ള ഒരു സമ്പന്ന സിഗാർ നിർമ്മാതാവിന്റെ മകനായിരുന്ന ജോസഫ് റസ്സൽ ലെവിയുടെയും ആൾട്ട മേ ഗോഡ്ഡാർഡിൻറേയും മകളായി മരിയൻ ലെവി എന്ന പേരിൽ ന്യൂയോർക്ക് നഗരത്തിലാണ് ഗോഡ്ഡാർഡ് ജനിച്ചത്.

## അവലംബം


## കുറിപ്പുകൾ
ബോധ് ജനത

കണ്ണി=//upload.wikimedia.org/wikipedia/commons/thumb/9/98/Gandhala-_mother_%26_child_28-6-04.jpg/180px-Gandhala-_mother_%26_child_28-6-04.jpg|വലത്ത്‌|ലഘുചിത്രം|240x240ബിന്ദു| ഗന്ധോല ആശ്രമത്തിന് സമീപം ബോധ് അമ്മയും കുഞ്ഞും
ഇന്ത്യയിലെ ഹിമാചൽ പ്രദേശിലെ ഒരു വംശീയ വിഭാഗമാണ് **ഖാസ് ബോഡി** എന്നും അറിയപ്പെടുന്ന **ബോധ് ജനത**  . ലാഹൗൾ തെഹ്‌സിൽ, ലഹൗൾ, സ്പിതി ജില്ലകളിൽ  പ്രധാനമായും ഭാഗ, ചന്ദ്ര താഴ്‌വരകളിൽ, എന്നാൽ ഒരു പരിധിവരെ പട്ടാണി താഴ്‌വര,  മിയാർ താഴ്‌വര, പാംഗി താഴ്വര, ഹിമാചൽ പ്രദേശ്, പദ്ദർ താഴ്വര എന്നിവയുടെ മുകൾ ഭാഗങ്ങളിലും ജമ്മു കശ്മീരിലും ഇവരെ കാണപ്പെടുന്നു.   അവരുടെ മതം പ്രധാനമായും ബുദ്ധമതമാണ്, അനിമിസ്റ്റിക്, ശൈവ ആചാരങ്ങൾ എന്നിവയും ഇവർ അനുഷ്ഠിക്കാറുണ്ട്. ജാതിയുടെ അടിസ്ഥാനത്തിൽ, അവരെ രാജ്പുത്, ഠാക്കൂർ അല്ലെങ്കിൽ ക്ഷേത്രി എന്ന് തിരിച്ചറിയുന്നു, എന്നിരുന്നാലും ജാതി നിയമങ്ങൾ സമതലങ്ങളിലെപ്പോലെ ഇവരുടെയിടയിൽ കർക്കശമല്ല. ചരിത്രപരമായി, ഈ പ്രദേശത്തെ 3-4 പ്രമുഖ കുടുംബങ്ങൾക്ക് പൊതുഭരണത്തിനും വരുമാന ശേഖരണത്തിനും വേണ്ടി ചമ്പ, കുളു അല്ലെങ്കിൽ ലഡാക്ക് രാജാക്കന്മാർ റാണ, വസീർ അല്ലെങ്കിൽ താക്കൂർ എന്നീ സ്ഥാനപ്പേരുകൾ നൽകി. ഷാമനിസ്റ്റിക്, ലാമിസ്റ്റിക് വിശ്വാസങ്ങൾക്കൊപ്പം അവർക്ക് ആയോധന പാരമ്പര്യങ്ങളും ഉണ്ട്. ചില കുടുംബങ്ങൾ/കുലങ്ങൾ മുമ്പ് പ്രധാനപ്പെട്ട ജമീന്ദാർ / ജാഗിർദാർമാരായിരുന്നു . കഴിഞ്ഞ നിരവധി നൂറ്റാണ്ടുകളായി ലഡാക്ക്, കുളു, ചമ്പ എന്നിവിടങ്ങളിലെ ഭരണാധികാരികളുടെ ആധിപത്യത്തിന് കീഴിലാണ് ഈ പ്രദേശം കടന്നുപോകുന്നത് കാരണം കാര്യമായ സാംസ്കാരികവും വംശീയവുമായ സമ്മിശ്രണം ഉണ്ട്. സംസാരിക്കുന്ന ഭാഷ താഴ്‌വരയിൽ നിന്ന് താഴ്‌വരയിലേക്ക് വ്യത്യാസപ്പെട്ടിരിക്കുന്നു, ചില ഭാഷകൾ കുമയൂണിയോട് വളരെ അടുത്താണ്, മറ്റുള്ളവ ചമ്ബ്യാലിയും ദാരിയും കൂടിച്ചേർന്നതാണ്. അവർ പുരോഗമനപരവും സംരംഭകരും സത്യസന്ധരും നൂറ്റാണ്ടുകൾ പഴക്കമുള്ള ഇന്ത്യ-ടിബറ്റ്-നേപ്പാൾ വ്യാപാര വഴികളിൽ ഏർപ്പെട്ടവരുമാണ്. "-ട" പ്രത്യയത്തിന് സമാനമായ "-പാ" (ഉദാ - ബാർപ, കർപ്പ, തോലക്‌പ, ചെർജിപ, ഗെറുംഷിംഗ്‌പ, ഖിങ്‌ഗോപ) (ഉദാ- ഖിംത, സിന്റ, ബ്രക്ത, ബ്രാഗ്‌ത) എന്ന പ്രത്യയത്തിൽ അവസാനിക്കുന്ന വംശനാമങ്ങളുള്ള കുടുംബ ഗ്രൂപ്പുകൾ/കുലങ്ങളായി ക്രമീകരിച്ചിരിക്കുന്നു., മുതലായവ) സിംല പ്രദേശത്തിന്റെ കുടുംബ/കുടുംബ നാമങ്ങളിൽ കാണപ്പെടുന്നു. 

## ഹിമാചലിലെ കലയും കരകൗശലവും
ഏതൊരു പ്രദേശത്തിന്റെയും കലയും കരകൗശലവും അതിന്റെ പരിസ്ഥിതിയുടെയും ജനങ്ങളുടെയും പാരമ്പര്യത്തിന്റെയും പ്രതിഫലനമാണ്. ഈ പ്രസ്താവന ഹിമാചൽ പ്രദേശിലെ നേഗി, ബോധ് ഗോത്രങ്ങൾക്ക് അനുയോജ്യമാണ്, അവർ "പഹാരി" ആഭരണങ്ങൾ സൃഷ്ടിക്കാൻ പ്രകൃതിദത്തമായ ചുറ്റുപാടുകളിൽ നിന്ന് ഘടകങ്ങൾ കടമെടുത്ത് കാഠിന്യവും ദൃഢതയും ശ്വസിക്കുന്നു.

ചില സമുദായങ്ങൾക്ക് തനതായ പാരമ്പര്യങ്ങളുണ്ടെങ്കിലും ചില ആഭരണങ്ങൾ എല്ലാവർക്കും പൊതുവായതാണ്. കഴുത്തിലെ ആഭരണങ്ങളായ ഹാൻസ്ലി അല്ലെങ്കിൽ ടോക്ക് എന്നറിയപ്പെടുന്ന ചെറിയ പെൻഡന്റുകളും കോയിൻ നെക്ലേസുകൾ എന്നറിയപ്പെടുന്ന ഏറ്റവും പ്രിയപ്പെട്ട നെക്ലേസുകളും ഇതിൽ ഉൾപ്പെടുന്നു.

## ഇതും കാണുക

* ഭോട്ടി കിന്നൗരി

## ഗ്രന്ഥസൂചിക

* 
* 

വർഗ്ഗം:ഹിമാചൽ പ്രദേശിലെ ആദിവാസികൾ
വർഗ്ഗം:ഇന്ത്യയിലെ ബുദ്ധമതവിഭാഗങ്ങൾ
ജാദ് ജനത

ഹിമാചൽ പ്രദേശിലും ഉത്തരാഖണ്ഡിലും കാണപ്പെടുന്ന ഒരു സമൂഹമാണ് **ജാദ് ജനത**. **ലാംബ**, **ഖമ്പ** എന്നീ പേരുകളിലും ഇവർ അറിയപ്പെടുന്നു. 

## സാമൂഹിക പദവി
As of 2001[update], the Jad people were classified as a Scheduled Tribe under the Indian government's reservation program of positive discrimination.

## റഫറൻസുകൾ

വർഗ്ഗം:ഹിമാചൽ പ്രദേശിലെ ആദിവാസികൾ
ജോൺസ് ക്രീക്ക്

**ജോൺസ് ക്രീക്ക്** അമേരിക്കൻ ഐക്യനാടുകളിലെ ജോർജിയ സംസ്ഥാനത്തെ ഏകദേശം 14 മൈൽ (23 കിലോമീറ്റർ) നീളമുള്ള ഒരു അരുവിയാണ്. ഒസ്റ്റാനൗല നദിയുടെ ഒരു പോഷകനദിയായ ഇത് ഒരു പ്രാദേശിക ചെറോക്കി ഇന്ത്യൻ വംശനായിരുന്ന ജോൺ ഫീൽഡിന്റെ ബഹുമാനാർത്ഥം നാമകരണം ചെയ്യപ്പെട്ടു.

## ഗതി
വാക്കർ കൗണ്ടിയിലെ ജോൺസ് പർവതത്തിന്റെ കിഴക്കൻ ചരിവിൽനിന്നാണ് ജോൺസ് ക്രീക്ക് ഉത്ഭവിക്കുന്നത്. അവിടെ നിന്ന്, അരുവി തെക്കോട്ട് ചാട്ടഹൂച്ചീ-ഓക്കോണി ദേശീയ വനത്തിലൂടെ ഫ്ലോയ്ഡ് കൗണ്ടിയിലേയ്ക്ക് ഒഴുകുന്നു. ഫ്ലോയിഡ്-ഗോർഡൻ കൗണ്ടി അതിർത്തിരേഖയ്ക്ക് തെക്ക്, പോക്കറ്റ് ക്രീക്കുമായി ചേരുന്ന ഇത് വീണ്ടും തെക്കോട്ട് തിരിയുന്നതിന് മുമ്പ് ഏകദേശം 1,300 അടി (400 മീ.) ഹ്രസ്വമായി പടിഞ്ഞാറോട്ട് ഒഴുകുന്നു. അവിടെ നിന്ന് എവററ്റ് സ്പ്രിംഗ്സ് വഴിയാണ് അരുവി കടന്നുപോകുന്നത്. ദേശീയ വനത്തിന്റെ തെക്ക്, ജോൺസ് ക്രീക്ക് ജോർജിയ സ്റ്റേറ്റ് റൂട്ട് 156 ന് കീഴിൽ കടന്നുപോയി ഫ്ലോയ്ഡ്, ഗോർഡൻ കൌണ്ടികൾക്കിടയിലുള്ള അതിർത്തിയായി മാറുന്നു. അന്തിമമായി, അരുവി ഒസ്റ്റാനൗല നദിയിലേക്ക് ഒഴുകുന്നു.

## അവലംബം

വർഗ്ഗം:അമേരിക്കയിലെ നദികൾ
വെനീസ്, ലാ പിയാസെറ്റ

1835-1845നും ഇടയിൽ ഫ്രഞ്ച് കലാകാരനായ ജീൻ-ബാപ്റ്റിസ്റ്റ്-കാമിൽ കോറോട്ട് വരച്ച ചിത്രമാണ് **വെനീസ്, ലാ പിയാസെറ്റ സീൻ ഫ്രം ദ റിവ ഡെഗ്ലി ഷിയവോണി**.പസഡെനയിലെ നോർട്ടൺ സൈമൺ മ്യൂസിയത്തിലുള്ള ചിത്രം 2019 വരെ പ്രദർശിപ്പിച്ചിട്ടില്ല.

ചിത്രം റിവ ഡെഗ്ലി ഷിയാവോണി വാട്ടർഫ്രണ്ടിൽ നിന്നുള്ള പിയാസറ്റയെ (പിയാസ സാൻ മാർക്കോയുടെ വിപുലീകരണം) ചിത്രീകരിക്കുന്നു. മധ്യഭാഗത്ത് സ്‌തൂപത്തിൽ ചിറകുള്ള സിംഹത്തിന്റെ ശിൽപം ദ ലയൺ ഓഫ് വെനീസ് കാണാം.
## External links
* Museum's website

വർഗ്ഗം:ചിത്രങ്ങൾ
നാ ജനത

**നാ ജനത** അല്ലെങ്കിൽ **എൻഗ ഗോത്രം** ആളുകൾ (    ) ഇന്ത്യയിലെ അരുണാചൽ പ്രദേശിലെ അപ്പർ സുബൻസിരി ജില്ലയിലെ വലിയ ഹിമാലയൻ പർവതനിരകൾക്ക് താഴെയുള്ള ഉയർന്ന പ്രദേശങ്ങളിൽ വസിക്കുന്ന ഒരു ചെറിയ ഗോത്രവിഭാഗമാണ്. ജില്ലയ്ക്കുള്ളിൽ, ടാക്സിംഗ് സർക്കിളിനുള്ളിലെ ഗ്രാമങ്ങളിൽ ഇവ കാണപ്പെടുന്നു: ഗംസിംഗ്, ടെയിംഗ്, എസ്നയ, ലിംഗ്ബിംഗ്, ടോംഗ്ല, യെജ, റെഡിംഗ്, റെഡി, ദാദു ഗ്രാമങ്ങൾ. 2000-ലെ കണക്കനുസരിച്ച്, ആദിവാസി ജനസംഖ്യ 1,500 ആയിരുന്നു. എന്നിരുന്നാലും, എല്ലാ ഔദ്യോഗിക സെൻസസുകളിലും Nga, അവരുമായി വംശീയമായി ബന്ധപ്പെട്ടിരിക്കുന്ന ടാഗിനൊപ്പം തരം തിരിച്ചിരിക്കുന്നു.

അവർ നാ ഭാഷ സംസാരിക്കുന്നു, ചൈന-ടിബറ്റൻ ഭാഷാ കുടുംബത്തിലെ അംഗമാണ്, ജനസംഖ്യയുടെ സാക്ഷരതാ നിരക്ക് 30% ആണ്. നാ ഭാഷയ്ക്ക് ടാഗിൻ ഭാഷയുമായി ഒരു ബന്ധമുണ്ട്. അവർ ഹിന്ദിയോ ഇംഗ്ലീഷോ കൂടി അറിയുന്നവരും ഉപയോഗിക്കുന്നവരും ആണ്. 

ടിബറ്റുകാരിൽ നിന്നുള്ള വംശീയ പീഡനത്തെത്തുടർന്ന് ടിബറ്റിലെ വടക്ക് നിന്ന് തെക്കോട്ട് കുടിയേറിയതായി വിശ്വസിക്കപ്പെടുന്നു, എന്നാൽ അടുത്ത കാലം വരെ നിഷി രണ്ട് ഗ്രൂപ്പുകൾക്കിടയിൽ മധ്യസ്ഥനായി പ്രവർത്തിച്ചതിന് ശേഷം പിന്നീട് ടിബറ്റന്മാരുമായി വ്യാപാരത്തിൽ ഏർപ്പെട്ടു. എന്നിരുന്നാലും, അവരുടെ അയൽക്കാരുമായുള്ള ബന്ധം പലപ്പോഴും അസ്ഥിരമായിരുന്നു.  ഉദാഹരണത്തിന്, 1906-ലെ ഒരു സംഭവത്തിൽ അവരുടെ വടക്കൻ ടിബറ്റൻ വ്യാപാര പങ്കാളികളുടെ മുൻഗണനാ മാറ്റം അവരുടെ ഗോത്ര വിഭാഗത്തിൽ നിന്ന് നിരവധി പേരുടെ ജീവനെടുത്ത ഒരു കൂട്ടക്കൊലയിൽ കലാശിച്ചു.  ഇത്തരം കലാപങ്ങൾ സർവ്വസാധാരണമാണ്.

എൻഗ ടിബറ്റൻ ബുദ്ധമതത്തിന്റെ അനുയായികളാണ്, എന്നാൽ ബുദ്ധമതത്തിനു മുമ്പുള്ള ഷാമൻ ആചാരങ്ങളാൽ സ്വാധീനിക്കപ്പെട്ടവരാണ്. മാതൃഭാഷയിൽ നൈബു എന്നറിയപ്പെടുന്ന ബുദ്ധ ലാമകളും പരമ്പരാഗത ഷാമന്മാരും മതപരമായ അവസരങ്ങളിൽ ജോലിചെയ്യുന്നു. 

ഉയർന്ന പ്രദേശങ്ങളിൽ താമസിക്കുന്ന മിക്ക ഗോത്രങ്ങളെയും പോലെ, അവർ കല്ലുകൊണ്ട് സ്ഥിരമായ വീടുകൾ നിർമ്മിക്കുകയും ഉപയോഗയോഗ്യമായ ഭൂമിയിൽ കൃഷി ചെയ്യുകയും ചെയ്യുന്നു. ചോളവും തിനയും ബാർലിയും മറ്റും വിളയുന്ന മട്ടുപ്പാവുകളുള്ള ഗ്രാമങ്ങൾ കാണാം. അവർ യാക്കുകളും ആടുകളും ഉൾപ്പെടെയുള്ള വളർത്തുമൃഗങ്ങളെ വളർത്തുന്നു, അവയുടെ വസ്ത്രങ്ങൾ നൂൽച്ച കമ്പിളി കൊണ്ടാണ് നിർമ്മിച്ചിരിക്കുന്നത്. 

ടിബറ്റുകാരെ അപേക്ഷിച്ച് വംശീയമായും ഭാഷാപരമായും ടാഗിനുമായി Nga കൂടുതൽ ബന്ധപ്പെട്ടിരിക്കുന്നു, എന്നാൽ അവർ ലിമെക്കിങ്ങിൽ താമസിക്കുന്ന മാരയെപ്പോലെ ഒരു പ്രത്യേക ഗ്രൂപ്പാണെന്ന് അവകാശപ്പെടുന്നു. എന്നിരുന്നാലും, തങ്ങൾ ടാഗിനുമായി ഒരു പൊതു വംശപരമ്പര പങ്കിടുന്നുവെന്ന് രണ്ട് ഗോത്രങ്ങളും അംഗീകരിക്കുന്നു. 

## റഫറൻസുകൾ

## ബാഹ്യ ലിങ്കുകൾ

* എൻഗയുടെ എത്‌നലോഗ് പ്രൊഫൈൽ

വർഗ്ഗം:ആദിവാസികൾ
ജെഫു ജൈലാഫ്

പുതിയ തലമുറയിലെ മലയാളി ചെറുകഥാകൃത്താണ് **ജെഫു ജൈലാഫ്** [ജനനം : 1979]. പ്രവാസിയായ ഇദ്ദേഹം ദുബൈയിൽ അറബ് മീഡിയ ഗ്രൂപ്പിൽ ഡിസൈനറായി ജോലി നോക്കുന്നു. സ്വദേശം തൃശൂർ ജില്ലയിലെ ചേർപ്പ്‌. ആനുകാലികങ്ങളിൽ കഥകളും ചെറുകവിതകളും എഴുതുന്നു. യഥാർത്ഥ നാമം ജൈലാഫ് പി.എ.

## കൃതികൾ
### ചെറുകഥാസമാഹാരം
* *വെയിൽക്കല്ലുകളിൽ വേരിറങ്ങുമ്പോൾ* [2021]  വിരൽവരകൾ, വരിയുടഞ്ഞ ഞാവൽമരങ്ങൾ, വേര് കുരുക്കുന്നിടം, ആദിവൈഗന്ധി, അവിശുദ്ധരേഖകൾ, വയൽദൂരങ്ങൾ, പീലിക എന്നിങ്ങനെ പ്രമേയങ്ങളിൽ വ്യത്യസ്തത നിറഞ്ഞ ഏഴ് ചെറുകഥകളുടെ സമാഹാരം.

## അവലംബം


## പുറത്തേക്കുള്ള കണ്ണികൾ
* ചേരുന്നിടം: ജെഫു ജൈലാഫിന്റെ ബ്ലോഗ്
* മനസ്സിലേക്ക് വേരിറങ്ങുന്ന വായനയുടെ വെയിലനുഭവം 
* ടൈറ്റിൽ പ്രകാശനം – വെയിൽക്കല്ലുകളിൽ വേരിറങ്ങുമ്പോൾ - മിതുൻ രമേശ്‌
* ബുക്ക് കവർ പ്രകാശനം – വെയിൽക്കല്ലുകളിൽ വേരിറങ്ങുമ്പോൾ - നൈല ഉഷ

വർഗ്ഗം:തൃശൂർ ജില്ലയിൽ ജനിച്ചവർ
വർഗ്ഗം:മലയാള കഥാകൃത്തുക്കൾ
വർഗ്ഗം:1979-ൽ ജനിച്ചവർ
സിഡ് ചാരിസ്

**സിഡ് ചാരിസ്** (ജനനം: തുല എല്ലിസ് ഫിങ്ക്ലിയ; മാർച്ച് 8, 1922 - ജൂൺ 17, 2008) ഒരു അമേരിക്കൻ അഭിനേത്രിയും നർത്തകിയുമായിരുന്നു. കുട്ടിക്കാലത്ത് പോളിയോയിൽ നിന്ന് മുക്തി നേടിയ സിഡ് ബാലെ പരിശീലിക്കുകയും 1940 കളിൽ സിനിമയിലേക്ക് പ്രവേശിക്കുകയും ചെയ്തു. അവളുടെ വേഷങ്ങൾ സാധാരണയായി ഒരു നർത്തകി എന്ന നിലയിലുള്ള അവളുടെ കഴിവുകൾ അവതരിപ്പിക്കുന്നവയായിരുന്നു. ഫ്രെഡ് അസ്റ്റയർ, ജീൻ കെല്ലി എന്നിവരോടൊപ്പം ജോടിയായി അഭിനയിച്ച സിഡിൻറെ സിനിമകളിൽ *സിംഗിൻ ഇൻ ദ റെയിൻ* (1952), *ദ ബാൻഡ് വാഗൺ* (1953), ജീൻ കെല്ലി, വാൻ ജോൺസൺ എന്നിവർക്കൊപ്പമുള്ള ബ്രിഗഡൂൺ (1954), സിൽക്ക് സ്റ്റോക്കിംഗ്സ് (1957) എന്നിവ ഉൾപ്പെടുന്നു. 1950-കളുടെ അവസാനത്തോടെ സിനിമകളിൽ നൃത്തം ചെയ്യുന്നത് നിർത്തിയ അവർ, പക്ഷേ സിനിമയിലും ടെലിവിഷനിലും അഭിനയം തുടരുകയും 1991-ൽ ബ്രോഡ്‌വേയിൽ അരങ്ങേറ്റം കുറിക്കുകയും ചെയ്തു. പിന്നീടുള്ള വർഷങ്ങളിൽ, ഡോക്യുമെന്ററികളിലൂടെ ഹോളിവുഡ് മ്യൂസിക്കലിന്റെ ചരിത്രം ചർച്ച ചെയ്ത അവർ, 1994 ൽ *ദാറ്റ്സ് എന്റർടൈൻമെൻറ്! III* എന്ന ഡോക്യുമെൻററി അവതരിപ്പിച്ചു.

## അവലംബം
റൂത്ത് ചാറ്റർട്ടൺ

**റൂത്ത് ചാറ്റർട്ടൺ** (ജീവിതകാലം: ഡിസംബർ 24, 1892 - നവംബർ 24, 1961) ഒരു അമേരിക്കൻ നാടക, ചലച്ചിത്ര, ടെലിവിഷൻ നടിയും പൈലറ്റും നോവലിസ്റ്റുമായിരുന്നു. 1930-കളുടെ ആരംഭം മുതൽ പകുതി വരെ ഏറ്റവും ജനപ്രിയയായിരുന്ന അവർ അതേ കാലഘട്ടത്തിൽ ഒരു വൈമാനിക എന്ന നിലയിൽ പ്രാധാന്യം നേടിയിരുന്നു. അക്കാലത്ത് അമേരിക്കൻ ഐക്യനാടുകളിലെ ചുരുക്കം ചില വനിതാ പൈലറ്റുമാരിൽ ഒരാളായിരുന്നു അവർ. 1930-കളുടെ അവസാനത്തിൽ, ചാറ്റർട്ടൺ ചലച്ചിത്ര അഭിനയത്തിൽ നിന്ന് വിരമിച്ചെങ്കിലും നാടകവേദിയിലൂടെ അഭിനയം തുടർന്നു. 1940 കളുടെ അവസാനത്തിൽ നിരവധി ടെലിവിഷൻ വേഷങ്ങൾ അവതരിപ്പിച്ച അവർ 1950 കളിൽ ഒരു വിജയംവരിച്ച നോവലിസ്റ്റായി.

## ആദ്യകാല ജീവിതം
വാസ്തുശില്പിയായ വാൾട്ടറുടെയും ലിലിയൻ (മുമ്പ്, റീഡ്) ചാറ്റർട്ടണിന്റെ മകളായി 1892 ലെ ക്രിസ്മസ് രാവിൽ ന്യൂയോർക്ക് നഗരത്തിലാണ് ചാറ്റർട്ടൺ ജനിച്ചത്. അവൾ ഇംഗ്ലീഷ്, ഫ്രഞ്ച് വംശജയായിരുന്നു. ചെറുപ്പത്തിൽ തന്നെ മാതാപിതാക്കൾ വേർപിരിഞ്ഞു. ന്യൂയോർക്കിലെ പെൽഹാമിലെ മിസിസ് ഹേഗൻസ് വിദ്യാലയത്തിലാണ് ചാറ്റർടൺ പഠനം നടത്തിയത്.

## അവലംബം
അമാൻഡ പീറ്റ്

**അമാൻഡ പീറ്റ്** (ജനനം: ജനുവരി 11, 1972) ഒരു അമേരിക്കൻ താരമാണ്. ടെലിവിഷനിലെ ചെറിയ വേഷങ്ങളിലൂടെ കരിയർ ആരംഭിച്ച അവർ, അനിമൽ റൂം (1995) എന്ന ചിത്രത്തിലൂടെയാണ് ഫീച്ചർ ഫിലിം അരങ്ങേറ്റം നടത്തിയത്. ദ ഹോൾ നൈൻ യാർഡ്സ് (2000) എന്ന ചിത്രത്തിലെ ജിൽ സെന്റ് ക്ലെയർ എന്ന കഥാപാത്രത്തെ അവതരിപ്പിച്ചത് കൂടുതൽ അംഗീകാരം നേടിക്കൊടുക്കുകയും അതിനുശേഷം സേവിംഗ് സിൽവർമാൻ (2001), ഹൈ ക്രൈംസ്, ചേഞ്ചിംഗ് ലൈൻസ്, ഇഗ്ബി ഗോസ് ഡൗൺ (എല്ലാം 2002), സംതിംഗ്സ് ഗോട്ട ഗിവ് (2003), ഐഡന്റിറ്റി (2003), മെലിൻഡ ആൻഡ് മെലിൻഡ (2004), എ ലോട്ട് ലൈക്ക് ലവ് (2005), സിറിയാന (2005), ബാറ്റിൽ ഫോർ ടെറ (2007), മാർഷ്യൻ ചൈൽഡ് ( 2008), ദി എക്സ്-ഫയലുകൾ: ഐ വാണ്ട് ടു ബിലീവ് (2008), പ്ലീസ് ഗിവ് (2010), ഗള്ളിവേഴ്‌സ് ട്രാവൽസ് (2010), ദി വേ, വേ ബാക്ക് (2013), ഐഡന്റിറ്റി തീഫ് (2013), ട്രസ്റ്റ് മി (2013) തുടങ്ങിയ വിവിധ ചിത്രങ്ങളിൽ അവർ പ്രത്യക്ഷപ്പെട്ടു.

## ആദ്യകാലം
ഒരു സാമൂഹിക പ്രവർത്തകയായ പെന്നിയുടെയും (മുമ്പ്, ലെവി) ഒരു കോർപ്പറേറ്റ് അഭിഭാഷകനായിരുന്ന ചാൾസ് പീറ്റ് ജൂനിയറിന്റെയും മകളായി ന്യൂയോർക്ക് നഗരത്തിലാണ് പീറ്റ് ജനിച്ചത്. മാതാപിതാക്കൾ പിന്നീട് വിവാഹമോചനം നേടി. 

## അവലംബം
സത്താറ ജില്ല

മഹാരാഷ്ട്ര സംസ്ഥാനത്തിലെ ഒരു ജില്ലയാണ്, **സത്താറ ജില്ല** (മറാഠി ഉച്ചാരണം: [saːt̪aɾaː]). സത്താറ നഗരമാണ് ഈ ജില്ലയുടെ തലസ്ഥാനം.
## ഭൂമിശാസ്ത്രം
10,480 km2 (4,050 ചതുരശ്ര മൈൽ) വിസ്തീർണ്ണമുള്ള ഈ ജില്ലയിലെ പ്രധാന നഗരങ്ങൾ സത്താറ, മേധ, വായ്, കരാഡ്, കൊറേഗാവ്, ദഹിവാഡി, കൊയ്നാനഗർ, റഹിമത്പൂർ, ഫൽട്ടൻ, മഹാബലേശ്വർ, വഡൂജ്, പാഞ്ച്ഗനി എന്നിവയാണ്. പൂനെ, സാംഗ്ലി, സോലാപൂർ, കോലാപൂർ എന്നിവയ്‌ക്കൊപ്പം പൂനെ അഡ്മിനിസ്‌ട്രേറ്റീവ് ഡിവിഷന്റെ കീഴിലാണ് ഈ ജില്ല വരുന്നത്. പൂനെ ജില്ല വടക്കും, റായ്ഗഡ് ജില്ല വടക്ക് പടിഞ്ഞാറും, സോലാപൂർ ജില്ല കിഴക്കും, സാംഗ്ലി ജില്ല തെക്കും, രത്നഗിരി ജില്ല പടിഞ്ഞാറും അതിരുകളാക്കുന്നു.
## ജനസംഘ്യ
സത്താറ ജില്ലയിലെ ജനസംഖ്യ 2011 ലെ കണക്കനുസരിച്ച് 3,003,741 ആണ്. അതിൽ 14.17% നഗരവാസികളുമാണ്. ഒരു ചതുരശ്ര കിലോമീറ്ററിൽ 287 പേർ (740/sq mi) വസിക്കുന്നു. 2001-2011 ദശകത്തിൽ ജനസംഖ്യാ വളർച്ചാ നിരക്ക് 6.93% ആയിരുന്നു. 1000 പുരുഷന്മാർക്ക് 988 സ്ത്രീകൾ എന്നതാണ് ലിംഗാനുപാതം. സാക്ഷരതാ നിരക്ക് 82.87% ആണ്. ജനസംഖ്യയുടെ പട്ടികജാതി, പട്ടികവർഗ്ഗക്കാർ യഥാക്രമം 10.76%, 0.99% എന്നിങ്ങനെയാണ്.
## അവലംബം

## പുറത്തേക്കുള്ള കണ്ണികൾ

* 
*സത്താറ ജില്ലയിലെ പ്രധാന പാതകൾ 

വർഗ്ഗം:മഹാരാഷ്ട്രയിലെ ജില്ലകൾ